Avis juridique important

|

31989L0655

Οδηγία 89/655/ΕΟΚ του Συμβουλίου της 30ής Νοεμβρίου 1989 σχετικά με τις ελάχιστες προδιαγραφές ασφάλειας και υγείας για τη χρησιμοποίηση εξοπλισμού από τους εργαζομένους κατά την εργασία τους (Δεύτερη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)

Επίσημη Εφημερίδα αριθ. L 393 της 30/12/1989 σ. 0013 - 0017 Φινλανδική ειδική έκδοση: Κεφάλαιο 5 τόμος 4 σ. 0182  Σουηδική ειδική έκδοση: Κεφάλαιο 5 τόμος 4 σ. 0182

ΟΔΗΓΙΑ ΤΟΥ ΣΥΜΒΟΥΛΙΟΥ της 30ής Νοεμβρίου 1989 σχετικά με τις ελάχιστες προδιαγραφές ασφάλειας και υγείας για τη χρησιμοποίηση εξοπλισμού εργασίας από τους εργαζομένους κατά την εργασία τους ( Δεύτερη ειδική οδηγία κατά την έννοια του άρθρου 16  παράγραφος 1 της οδηγίας 89/391/ΕΟΚ ) ( 89/655/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 118^Α,  την πρόταση της Επιτροπής, που υποβλήθηκε μετά από διαβούλευση με τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας^(1 ),  Σε συνεργασία με το Ευρωπαϊκό Κοινοβούλιο^(2 ),  ιΕχοντας υπόψη τη γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι στο άρθρο 118^Α της συνθήκης προβλέπεται ότι το Συμβούλιο θεσπίζει, με οδηγία, τις ελάχιστες προδιαγραφές για να προωθήσει την καλυτέρευση, ιδίως, του χώρου της εργασίας, με στόχο την εξασφάλιση υψηλότερου επιπέδου προστασίας της ασφάλειας και της  υγείας των εργαζομένων  ότι, σύμφωνα με το εν λόγω άρθρο, στις οδηγίες αυτές αποφεύγεται η επιβολή διοικητικών, οικονομικών και νομικών εξαναγκασμών οι οποίοι θα εμπόδιζαν τη δημιουργία και την ανάπτυξη των μικρομεσαίων επιχειρήσεων  ότι η ανακοίνωση της Επιτροπής σχετικά με το πρόγραμμά της στον τομέα της ασφάλειας, της υγιεινής και της υγείας στον τόπο εργασίας^(4) προβλέπει την έκδοση μιας οδηγίας σχετικά με τη χρησιμοποίηση εξοπλισμού εργασίας κατά την εργασία  ότι το Συμβούλιο, στο ψήφισμά του της 21ης Δεκεμβρίου 1987 σχετικά με την ασφάλεια, την υγιεινή και την υγεία στο χώρο εργασίας^(5 ), σημείωσε την πρόθεση της Επιτροπής να του υποβάλει, σε σύντομο χρονικό διάστημα, τις ελάχιστες προδιαγραφές σχετικά με  την οργάνωση της υγείας και της ασφάλειας στο χώρο εργασίας  ότι η τήρηση των ελαχίστων προδιαγραφών για τη διασφάλιση υψηλότερου επιπέδου ασφάλειας και υγείας για τη χρήση εξοπλισμού εργασίας, αποτελεί επιτακτική ανάγκη για τη διασφάλιση της υγείας και της ασφάλειας των εργαζομένων   ότι η παρούσα οδηγία είναι ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ του Συμβουλίου της 12ης Ιουνίου 1989 σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων  κατά την εργασία^(6 )  ότι, ως εκ τούτου, οι διατάξεις της εν λόγω οδηγίας εφαρμόζονται πλήρως στον τομέα της χρησιμοποίησης εξοπλισμού εργασίας από τους εργαζομένους κατά την εργασία, με την επιφύλαξη περισσότερο περιοριστικών ή/και ειδικών διατάξεων  που περιέχονται στην παρούσα οδηγία  ότι η παρούσα οδηγία αποτελεί συγκεκριμένο στοιχείο στα πλαίσια της υλοποίησης της κοινωνικής διάστασης της εσωτερικής αγοράς  ότι, σύμφωνα με την οδηγία 83/189/ΕΟΚ^(7 ), τα κράτη μέλη υποχρεούνται να ανακοινώνουν στην Επιτροπή κάθε σχέδιο τεχνικού κανόνα που ισχύει για μηχανές, συσκευές και εγκαταστάσεις  ότι, βάσει της απόφασης 74/325/ΕΟΚ^(8 ), όπως τροποποιήθηκε τελευταία από την πράξη προσχώρησης του 1985, η Επιτροπή ζητάει τη γνώμη της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας προκειμένου να  διατυπώσει σχετικές προτάσεις,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   ΤΗΜΗΑ Ι ΓΕΝΙΚΕΣ ΔΙΑΤΑΞΕΙΣ Άρθρο 1 Αντικείμενο 1 .  Η παρούσα οδηγία, η οποία είναι η δεύτερη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ, καθορίζει τις ελάχιστες προδιαγραφές ασφάλειας και υγείας για τη χρησιμοποίηση εξοπλισμού εργασίας, από τους εργαζομένους κατά  την εργασία τους, όπως ορίζεται στο άρθρο 2 .  2 .  Οι διατάξεις της οδηγίας 89/391/ΕΟΚ εφαρμόζονται πλήρως σ' ολόκληρο τον τομέα τον οποίο αφορά η παράγραφος 1, με την επιφύλαξη περισσότερο περιοριστικών ή/και ειδικών διατάξεων που περιέχονται στην παρούσα οδηγία .   Άρθρο 2 Ορισμοί Για τους σκοπούς της παρούσας οδηγίας, νοείται ως :  α ) ^εξοπλισμός εργασίας, κάθε μηχανή, συσκευή, εργαλείο ή εγκατάσταση που χρησιμοποιείται κατά την εργασία  β ) χρησιμοποίηση εξοπλισμού εργασίας, κάθε δραστηριότητα σχετική με τον εξοπλισμό εργασίας, όπως η θέση σε λειτουργία ή εκτός λειτουργίας, η χρήση, η μεταφορά, η επισκευή, η μετατροπή, το σέρβις και η συντήρηση, περιλαμβανομένου, μεταξύ των άλλων, και του  καθαρισμού  γ ) επικίνδυνη ζώνη, κάθε ζώνη εντός ή/και πέριξ του εξοπλισμού εργασίας στην οποία η παρουσία ενός εκτεθειμένου εργαζομένου δημιουργεί, για το άτομο αυτό, κίνδυνο όσον αφορά την ασφάλεια ή την υγεία του  δ ) εκτεθειμένος εργαζόμενος, κάθε εργαζόμενος που βρίσκεται εξ ολοκλήρου ή εν μέρει σε επικίνδυνη ζώνη  ε ) χειριστής, ο ( οι ) εργαζόμενος(οι ) που είναι επιφορτισμένος(οι ) με τη χρήση εξοπλισμού εργασίας .   ΤΜΗΜΑ ΙΙ ΥΠΟΧΡΕΩΣΕΙΣ ΤΩΝ ΕΡΓΟΔΟΤΩΝ Άρθρο 3 Γενικές υποχρεώσεις 1 .  Ο εργοδότης λαμβάνει τα αναγκαία μέτρα ώστε ο εξοπλισμός εργασίας που τίθεται στη διάθεση των εργαζομένων μέσα στην επιχείρηση ή/και στην εγκατάσταση, να είναι κατάλληλος για την προς εκτέλεση εργασία ή κατάλληλα προσαρμοσμένος προς το σκοπό αυτό,  ούτως ώστε να διασφαλίζεται η ασφάλεια και η υγεία των εργαζομένων κατά τη χρησιμοποίησή του .  Κατά την επιλογή του εξοπλισμού εργασίας που πρόκεται να χρησιμοποιήσει, ο εργοδότης λαμβάνει υπόψη τις συνθήκες και τα ειδικά χαρακτηριστικά της εργασίας και τους κινδύνους που υπάρχουν στην επιχείρηση ή/και την εγκατάσταση, ιδίως στις θέσεις εργασίας,  για την ασφάλεια και την υγεία των εργαζομένων καθώς ή/και τους κινδύνους που ενδέχεται να προστεθούν λόγω της χρησιμοποίησης του εν λόγω εξοπλισμού εργασίας .  2 .  ιΟταν δεν είναι δυνατό να εξασφαλιστεί πλήρως, κατά τον τρόπο αυτό, η ασφάλεια και η υγεία των εργαζομένων κατά τη χρησιμοποίηση του εξοπλισμού εργασίας, ο εργοδότης λαμβάνει τα κατάλληλα μέτρα ώστε να περιορίσει τους κινδύνους στο ελάχιστο .  Άρθρο 4 Κανόνες σχετικά με τον εξοπλισμό εργασίας 1 .  Με την επιφύλαξη του άρθρου^3, ο εργοδότης οφείλει να προμηθεύεται ή/και να χρησιμοποιεί εξοπλισμό εργασίας ο οποίος :  α ) ^εάν τίθεται για πρώτη φορά στη διάθεση των εργαζομένων στην επιχείρηση ή/και την εγκατάσταση μετά τις 31^Δεκεμβρίου 1992, να ανταποκρίνεται :  ii ) ^στις διατάξεις οποιασδήποτε σχετικής και ισχύουσας κοινοτικής οδηγίας,  ιι ) ^στις ελάχιστες προδιαγραφές που προβλέπονται στο παράρτημα εφόσον δεν ισχύει καμία άλλη κοινοτική οδηγία ή ισχύει εν μέρει  β ) ^εάν έχει ήδη τεθεί στη διάθεση των εργαζομένων στην επιχείρηση ή/και την εγκατάσταση στις 31^Δεκεμβρίου 1992, να ανταποκρίνεται στις ελάχιστες προδιαγραφές που προβλέπονται στο παράρτημα, τέσσερα το πολύ έτη μετά την ημερομηνία αυτή.  2 .  Ο εργοδότης λαμβάνει τα αναγκαία μέτρα ώστε, καθ' όλη τη διάρκεια χρησιμοποίησής του, ο εξοπλισμός εργασίας, με την κατάλληλη συντήρηση, να διατηρείται σε επίπεδο τέτοιο ώστε να ανταποκρίνεται, ανάλογα με την περίπτωση, στις διατάξεις της  παραγράφου^1 στοιχεία^α ) ή^β ).  Άρθρο 5 Εξοπλισμός εργασίας με ειδικό κίνδυνο ιΟταν η χρησιμοποίηση εξοπλισμού εργασίας ενδέχεται να παρουσιάσει ειδικό κίνδυνο για την ασφάλεια ή την υγεία των εργαζομένων, ο εργοδότης λαμβάνει τα αναγκαία μέτρα ώστε :  - ο εξοπλισμός εργασίας να χρησιμοποιείται μόνον από τους εργαζομένους στους οποίους έχει ανατεθεί η χρήση αυτή,  - οι εργασίες επισκευής, μετατροπής, συντήρησης και σέρβις του εξοπλισμού, να εκτελούνται από εργαζομένους που έχουν ειδική αρμοδιότητα για τον σκοπό αυτό .  Άρθρο 6 Ενημέρωση των εργαζομένων 1 .  Με την επιφύλαξη του άρθρου 10 της οδηγίας 89/391/ΕΟΚ, ο εργοδότης λαμβάνει τα αναγκαία μέτρα ώστε οι εργαζόμενοι να έχουν στη διάθεσή τους τις κατάλληλες πληροφορίες και, ενδεχομένως, οδηγίες χρήσης σχετικά με τον εξοπλισμό εργασίας που  χρησιμοποιείται κατά την εργασία .  2 .  Οι πληροφορίες και οι οδηγίες χρήσης πρέπει να περιέχουν τουλάχιστον ενδείξεις σε θέματα ασφάλειας και υγείας σχετικά με :  - τις συνθήκες χρήσης του εξοπλισμού εργασίας,  - τις προβλεπτέες έκτακτες καταστάσεις,  - τα συμπεράσματα που συνάγονται, ενδεχομένως, από την πείρα που έχει αποκτηθεί κατά τη χρήση του εξοπλισμού εργασίας .  3 .  Οι πληροφορίες και οι οδηγίες χρήσης πρέπει να είναι κατανοητές για τους ενδιαφερόμενους εργαζομένους .  Άρθρο 7 Εκπαίδευση των εργαζομένων Με την επιφύλαξη του άρθρου 12 της οδηγίας 89/391/ΕΟΚ, ο εργοδότης λαμβάνει τα αναγκαία μέτρα ώστε :  - οι εργαζόμενοι στους οποίους έχει ανατεθεί η χρησιμοποίηση εξοπλισμού εργασίας να λαμβάνουν επαρκή σχετική εκπαίδευση, ακόμη και για τους κινδύνους που ενέχει, ενδεχομένως, η χρησιμοποίησή του,  - οι εργαζόμενοι τους οποίους αφορά η δεύτερη περίπτωση του άρθρου^5 να λαμβάνουν επαρκή ειδική εκπαίδευση .  Άρθρο 8 Διαβουλεύσεις και συμμετοχή των εργαζομένων Η διαβούλευση με τους εργαζομένους ή /και τους εκπροσώπους τους και η συμμετοχή αυτών γίνονται σύμφωνα με το άρθρο^11 της οδηγίας 89/391/ΕΟΚ στα πλαίσια των ζητημάτων που καλύπτει η παρούσα οδηγία, συμπεριλαμβανομένου του παραρτήματός της .   ΤΜΗΜΑ ΙΙΙ ΔΙΑΦΟΡΕΣ ΔΙΑΤΑΞΕΙΣ Άρθρο 9 Τροποποίηση του παραρτήματος 1 .  Η προσθήκη στο παράρτημα προσθέτων ελάχιστων προδιαγραφών που εφαρμόζονται σε ειδικούς εξοπλισμούς εργασίας, όπως προβλέπεται στο σημείο^3 του παραρτήματος, θεσπίζεται από το Συμβούλιο σύμφωνα με τη διαδικασία του άρθρου^118^Α της συνθήκης .  2 .  Οι αυστηρά τεχνικές προσαρμογές του παραρτήματος σε συνάρτηση με :  - την έκδοση οδηγιών σε θέματα τεχνικής εναρμόνισης και τυποποίησης που αφορούν τον εξοπλισμό εργασίας ή/και - την τεχνολογική πρόοδο, την εξέλιξη των διεθνών ρυθμίσεων ή προδιαγραφών ή των γνώσεων στον τομέα του εξοπλισμού εργασίας,  θεσπίζονται σύμφωνα με τη διαδικασία που προβλέπεται στο άρθρο^17 της οδηγίας 89/391/ΕΟΚ .  Άρθρο 10 Τελικές διατάξεις 1 .  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, προκειμένου να συμμορφωθούν με την παρούσα οδηγία, το αργότερο έως τις 31^Δεκεμβρίου 1992 . Πληροφορούν αμέσως την Επιτροπή σχετικά .  2 .  Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που έχουν ήδη θεσπίσει ή θεσπίζουν στον τομέα που διέπεται από την παρούσα οδηγία .  3 .  Τα κράτη μέλη υποβάλλουν ανά πενταετία έκθεση στην Επιτροπή σχετικά με την εφαρμογή στην πράξη των διατάξεων της παρούσας οδηγίας, αναφέροντας τις απόψεις των κοινωνικών εταίρων .  Η Επιτροπή ενημερώνει σχετικά το Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και τη συμβουλευτική επιτροπή για την ασφάλεια, την υγιεινή και την υγεία στον τόπο εργασίας .  4 .  Η Επιτροπή υποβάλλει περιοδικά στο Ευρωπαϊκό Κοινοβούλιο, το Συμβούλιο και στην Οικονομική και Κοινωνική Επιτροπή έκθεση σχετικά με την εφαρμογή της παρούσας οδηγίας, λαμβάνοντας υπόψη τις παραγράφους^1, 2 και^3 .  Άρθρο 11 Η παρούσα οδηγία απευθύνεται στα κράτη μέλη .   Βρυξέλλες, 30 Νοεμβρίου 1989 .  Για το Συμβούλιο Ο Πρόεδρος J . P . SOISSON  ( 1 ) ΕΕ αριθ . C 114 της 30 . 4 . 1988, σ . 3, ΕΕ αριθ . C 106 της 26 . 4 . 1989, σ . 13 και ΕΕ αριθ . C 287 της 15 . 11 . 1989, σ . 12 . ( 2 ) ΕΕ αριθ . C 326 της 19 . 12 . 1988, σ . 132 και ΕΕ αριθ . C 256 της 19 . 10 . 1988, σ . 65 . ( 3 ) ΕΕ αριθ . C 318 της 12 . 12 . 1988, σ . 26 . ( 4 ) ΕΕ αριθ . C 28 της 3 . 2 . 1988, σ . 3 . ( 5 ) ΕΕ αριθ . C 28 της 3 . 2 . 1988, σ . 1.(6 ) ΕΕ αριθ . L 183 της 29 . 6 . 1989, σ . 1 . ( 7 ) ΕΕ αριθ . L 109 της 26 . 4 . 1983, σ . 8 . ( 8 ) ΕΕ αριθ . L 185 της 9 . 7 . 1974, σ . 15 .   ΠΑΡΑΡΤΗΜΑ   Ελάχιστες προδιαγραφές που αναφέρονται στο άρθρο 4 παράγραφος 1 στοιχείο α ) ii ) και στοιχείο β )  1 .  Προκαταρκτική παρατήρηση Οι υποχρεώσεις που προβλέπονται στο παρόν παράρτημα ισχύουν στα πλαίσια της τήρησης των διατάξεων της παρούσας οδηγίας και εφόσον υφίσταται ο αντίστοιχος κίνδυνος για το συγκεκριμένο εξοπλισμό εργασίας .  2 .  Γενικές ελάχιστες προδιαγραφές που ισχύουν για τον εξοπλισμό εργασίας 2.1 .  Τα συστήματα χειρισμού κάθε εξοπλισμού εργασίας που επηρεάζουν την ασφάλεια θα πρέπει να είναι σαφώς ορατά και αναγνωρίσιμα και, ενδεχομένως, να φέρουν κατάλληλη σήμανση .  Τα συστήματα χειρισμού πρέπει να είναι τοποθετημένα έξω από επικίνδυνες ζώνες εκτός από ορισμένα συστήματα χειρισμού, εφόσον απαιτείται, και με τρόπο ώστε ο χειρισμός τους να μην μπορεί να δημιουργήσει πρόσθετους κινδύνους . Δεν πρέπει να δημιουργούν  κινδύνους λόγω ακούσιων χειρισμών .  Εάν χρειάζεται, ο χειριστής θα πρέπει να μπορεί, από την κύρια θέση χειρισμού, να βεβαιώνεται ότι δεν υπάρχουν εκτεθειμένα άτομα στις επικίνδυνες ζώνες . Εάν αυτό είναι αδύνατο, κάθε φορά που ο εξοπλισμός τίθεται σε λειτουργία θα πρέπει να προηγείται  αυτομάτως ένα ασφαλές σύστημα όπως ένα ηχητικό ή/και οπτικό προειδοποιητικό σήμα . Ο εκτεθειμένος εργαζόμενος θα πρέπει να έχει το χρόνο ή/και τα μέσα να αποφύγει ταχέως τους κινδύνους που δημιουργεί η εκκίνηση ή/και η παύση λειτουργίας του εξοπλισμού  εργασίας .  Τα συστήματα χειρισμού πρέπει να είναι ασφαλή . Τυχόν διακοπή ή βλάβη τους δεν πρέπει να δημιουργεί επικίνδυνες καταστάσεις .  2.2 .  Η θέση σε λειτουργία εξοπλισμού εργασίας πρέπει να μπορεί να πραγματοποιείται μόνο με εκούσιο χειρισμό ενός συστήματος χειρισμού το οποίο προβλέπεται για το σκοπό αυτό .  Το ίδιο ισχύει :  - για την εκ νέου θέση σε λειτουργία του εξοπλισμού μετά από διακοπή, για οποιοδήποτε λόγο,  - για την εντολή μιας σημαντικής τροποποίησης των συνθηκών λειτουργίας ( π.χ. ταχύτητα, πίεση κ.λπ .),  εκτός εάν αυτή η εκ νέου θέση σε λειτουργία ή η τροποποίηση δεν παρουσιάζει κανένα κίνδυνο για τους εκτεθειμένους εργαζόμενους .  Αυτή η απαίτηση δεν αφορά την εκ νέου θέση σε λειτουργία ή την τροποποίηση των συνθηκών λειτουργίας που προκύπτουν από την κανονική πορεία ενός αυτόματου κύκλου .  2.3 .  Κάθε εξοπλισμός εργασίας πρέπει να είναι εφοδιασμένος με σύστημα χειρισμού που να επιτρέπει τη γενική διακοπή της λειτουργίας του υπό ασφαλείς συνθήκες .  Κάθε θέση εργασίας πρέπει να είναι εξοπλισμένη με σύστημα χειρισμού που να επιτρέπει τη διακοπή της λειτουργίας, ανάλογα με τους υφισταμένους κινδύνους, είτε ολοκλήρου του εξοπλισμού εργασίας είτε μόνο ενός μέρους του, έτσι ώστε ο εξοπλισμός να είναι σε  ασφαλή κατάσταση . Η εντολή διακοπής της λειτουργίας του εξοπλισμού εργασίας πρέπει να έχει προτεραιότητα έναντι των εντολών της θέσης σε λειτουργία . Μετά τη διακοπή της λειτουργίας του εξοπλισμού ή των επικίνδυνων μερών του, πρέπει να διακόπτεται η  τροφοδοσία σε ενέργεια των αντίστοιχων οργάνων θέσης σε λειτουργία .  2.4 .  Ο εξοπλισμός εργασίας πρέπει να είναι εφοδιασμένος με διάταξη επείγουσας διακοπής της λειτουργίας, εάν αυτό ενδείκνυται, και αναλόγως των κινδύνων που δημιουργεί η λειτουργία του και του χρόνου που χρειάζεται κανονικά η διακοπή της .  2.5 .  Ο εξοπλισμός εργασίας που δημιουργεί κινδύνους από πτώση ή εκτόξευση αντικειμένων πρέπει να είναι εφοδιασμένος με κατάλληλες διατάξεις ασφαλείας που αντιστοιχούν στους κινδύνους αυτούς .  Ο εξοπλισμός εργασίας που δημιουργεί κινδύνους από αναθυμιάσεις αερίων, ατμών ή υγρών ή από εκπομπές σκόνης πρέπει να είναι εφοδιασμένος με κατάλληλες διατάξεις κατακράτησης ή/και απαγωγής κοντά στην πηγή των σχετικών κινδύνων .  2.6 .  Η ευστάθεια του εξοπλισμού εργασίας και των στοιχείων του πρέπει να εξασφαλίζεται με πάκτωση ή με άλλα μέσα εάν αυτό είναι αναγκαίο για την ασφάλεια ή την υγεία των εργαζομένων .  2.7 .  Εφόσον υπάρχουν πιθανότητες διάρρηξης ή θραύσης στοιχείων εξοπλισμού εργασίας, που ενδέχεται να δημιουργήσουν σημαντικό κίνδυνο για την ασφάλεια ή την υγεία των εργαζομένων, πρέπει να λαμβάνονται τα κατάλληλα προστατευτικά μέτρα .  2.8 .  Εάν τα κινητά στοιχεία εξοπλισμού εργασίας παρουσιάζουν κινδύνους μηχανικής επαφής που μπορεί να προκαλέσουν ατυχήματα, πρέπει να είναι εφοδιασμένα με προφυλακτήρες ή συστήματα που να εμποδίζουν την πρόσβαση στις επικίνδυνες ζώνες ή να σταματούν τις  κινήσεις επικινδύνων στοιχείων πριν την πρόσβαση στις επικίνδυνες ζώνες .  Οι προφυλακτήρες και τα συστήματα προστασίας :  - πρέπει να είναι ανθεκτικής κατασκευής,  - δεν πρέπει να προκαλούν πρόσθετους κινδύνους,  - δεν πρέπει να μπορούν να παρακαμφθούν ή να αχρηστευθούν εύκολα,  - πρέπει να ευρίσκονται σε επαρκή απόσταση από την επικίνδυνη ζώνη,  - δεν πρέπει να περιορίζουν περισσότερο από ό,τι χρειάζεται την παρατήρηση του κύκλου εργασίας,  - πρέπει να επιτρέπουν τις απαραίτητες επεμβάσεις για την τοποθέτηση ή/και την αντικατάσταση των στοιχείων καθώς και την εκτέλεση εργασιών συντήρησης . Στην περίπτωση αυτή θα πρέπει να επιτρέπουν την πρόσβαση μόνο στον τομέα όπου πρέπει να εκτελεσθεί η  εργασία και, εάν είναι δυνατόν, χωρίς να χρειαστεί αποσυναρμολόγηση του προφυλακτήρα ή του συστήματος προστασίας .  2.9 .  Οι περιοχές και τα σημεία όπου γίνεται εργασία ή συντήρηση εξοπλισμού εργασίας, πρέπει να φωτίζονται καταλλήλως, ανάλογα με τις προς εκτέλεση εργασίες .  2.10 .  Τα μέρη του εξοπλισμού εργασίας που βρίσκονται σε υψηλή ή πολύ χαμηλή θερμοκρασία πρέπει, εφόσον χρειάζεται, να προστατεύονται από τους κινδύνους επαφής ή προσέγγισης με τους εργαζομένους .  2.11 .  Τα συστήματα συναγερμού του εξοπλισμού εργασίας πρέπει να είναι ευχερώς αισθητά και σαφώς κατανοητά .  2.12 .  Ο εξοπλισμός εργασίας δεν μπορεί να χρησιμοποιείται παρά μόνο για εργασίες και υπό συνθήκες για τις οποίες είναι κατάλληλος .  2.13 .  Οι εργασίες συντήρησης πρέπει να μπορούν να εκτελούνται ενόσω έχει διακοπεί η λειτουργία του εξοπλισμού εργασίας . Εάν αυτό δεν είναι δυνατό, πρέπει αν μπορούν να λαμβάνονται τα κατάλληλα προστατευτικά μέτρα για την εκτέλεση των εργασιών αυτών ή οι  εργασίες αυτές πρέπει να μπορούν να γίνονται έξω από τις επικίνδυνες ζώνες .  Το βιβλιάριο σέρβις, κάθε εξοπλισμού που διαθέτει τέτοιο βιβλιάριο, πρέπει να τηρείται ενημερωμένο .  2.14 .  Κάθε εξοπλισμός εργασίας πρέπει να είναι εφοδιασμένος με σαφώς αναγνωρίσιμα συστήματα που να επιτρέπουν να μονώνεται από καθεμία από τις πηγές ενέργειάς του .  Η επανασύνδεση προϋποθέτει την ανυπαρξία κινδύνου για τους ενδιαφερόμενους εργαζομένους .  2.15 .  Ο εξοπλισμός εργασίας πρέπει να φέρει τις απαραίτητες για την εξασφάλιση της ασφάλειας των εργαζομένων προειδοποιητικές ενδείξεις και σημάνσεις .  2.16 .  Για την εκτέλεση των εργασιών παραγωγής, ρύθμισης και συντήρησης του εξοπλισμού εργασίας, οι εργαζόμενοι πρέπει να έχουν ασφαλή πρόσβαση και παραμονή σε όλα τα σημεία όπου χρειάζεται .  2.17 .  Κάθε εξοπλισμός εργασίας πρέπει να είναι κατάλληλος ώστε να προστατεύονται οι εργαζόμενοι από τους κινδύνους πυρκαγιάς ή υπερθέρμανσης του εξοπλισμού εργασίας ή εκπομπής αερίων, σκόνης, υγρών, ατμών ή άλλων ουσιών που παράγονται, χρησιμοποιούνται ή  αποθηκεύονται μέσα τον εξοπλισμό εργασίας .  2.18 .  Κάθε εξοπλισμός εργασίας πρέπει να είναι κατάλληλος ώστε να προλαμβάνονται οι κίνδυνοι έκρηξης του εξοπλισμού ή ουσιών που παράγονται, χρησιμοποιούνται ή αποθηκεύονται μέσα στον εξοπλισμό εργασίας .  2.19 .  Κάθε εξοπλισμός εργασίας πρέπει να είναι κατάλληλος ώστε να προστατεύονται οι εκτεθειμένοι εργαζόμενοι από τους κινδύνους άμεσης ή έμμεσης επαφής με τον ηλεκτρισμό .  3 .  Συμπληρωματικές ελάχιστες προδιαγραφές που ισχύουν για τους ειδικούς εξοπλισμούς εργασίας που αναφέρονται στο άρθρο 9 παράγραφος 1 της οδηγίας .


Avis juridique important

|

32000L0010

Οδηγία 2000/10/ΕΚ της Επιτροπής, της 1ης Μαρτίου 2000, για την καταχώριση μιας δραστικής ουσίας (fluroxypyr) στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 057 της 02/03/2000 σ. 0028 - 0030

ΟΔΗΓΙΑ 2000/10/ΕΚ ΤΗΣ ΕΠΙΤΡΟΠΗΣτης 1ης Μαρτίου 2000για την καταχώριση μιας δραστικής ουσίας (fluroxypyr) στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(1), όπως τροποποιήθηκε τελευταία από την οδηγία 1999/80/ΕΚ της Επιτροπής(2), και ιδίως το άρθρο 6 παράγραφος 1 και το τέταρτο εδάφιο του άρθρου 8 παράγραφος 2,Εκτιμώντας τα ακόλουθα:(1) Ο κανονισμός (ΕΟΚ) αριθ. 3600/92 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1972/1999(4), θέσπισε τους λεπτομερείς κανόνες για την υλοποίηση του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ (η οποία στο εξής καλείται "η οδηγία"). Σύμφωνα με τον εν λόγω κανονισμό, ο κανονισμός (ΕΚ) αριθ. 933/94 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 2230/95(6), θέσπισε τον κατάλογο των δραστικών ουσιών των φυτοπροστατευτικών προϊόντων οι οποίες πρέπει να αξιολογούνται ενόψει της ενδεχόμενης καταχώρισής τους στο παράρτημα Ι της οδηγίας.(2) Αυτές οι δραστικές ουσίες θα πρέπει να καταχωρούνται σε αυτό το παράρτημα όταν είναι δυνατό να αναμένεται ότι δεν θα έχουν επιβλαβείς επιπτώσεις στην υγεία των ανθρώπων ή των ζώων ή στον υδροφόρο ορίζοντα ή μη αποδεκτές επιδράσεις στο περιβάλλον.(3) Η καταχώριση αυτή πρέπει να γίνει για περίοδο που δεν υπερβαίνει τα δέκα έτη.(4) Στο άρθρο 8 παράγραφος 2, η οδηγία προβλέπει ότι, μετά από την καταχώριση μιας δραστικής ουσίας στο παράρτημα Ι της οδηγίας τα κράτη μέλη εντός της οριζόμενης προθεσμίας, χορηγούν, τροποποιούν ή ανακαλούν, ανάλογα με την περίπτωση, τις εγκρίσεις των φυτοπροστατευτικών προϊόντων που περιέχουν τη δραστική ουσία. Το άρθρο 4 παράγραφος 1 και το άρθρο 13 παράγραφος 1 της οδηγίας, ιδίως, προβλέπουν ότι τα φυτοπροστατευτικά προϊόντα εγκρίνονται μόνον εφόσον ληφθούν υπόψη οι προϋποθέσεις που συνδέονται με την καταχώριση της δραστικής ουσίας στο παράρτημα Ι και οι ενιαίες αρχές που θεσπίζονται στο παράρτημα VI βάσει ενός φακέλου που ανταποκρίνεται στις απαιτήσεις για τα δεδομένα που καθορίζονται στο άρθρο 13.(5) Για την fluroxypyr, αξιολογήθηκαν οι επιπτώσεις στην ανθρώπινη υγεία και στο περιβάλλον σύμφωνα με τις διατάξεις που θεσπίζονται στον κανονισμό (ΕΟΚ) αριθ. 3600/92, για ορισμένες από τις χρήσεις που προτάθηκαν από τους αρμόδιους για την κοινοποίηση. Η Γερμανία, με την ιδιότητα του κράτους μέλους που έχει ορισθεί εισηγητής δυνάμει του κανονισμού (ΕΚ) αριθ. 933/94, υπέβαλε στην Επιτροπή, στις 27 Σεπτεμβρίου 1996, τη σχετική έκθεση αξιολόγησης.(6) Η υποβληθείσα έκθεση έχει αναθεωρηθεί από τα κράτη μέλη και την Επιτροπή στο πλαίσιο της μόνιμης φυτοϋγειονομικής επιτροπής. Η εν λόγω αναθεώρηση έχει οριστικοποιηθεί στις 30 Νοεμβρίου 1999 στην τυποποιημένη έκθεση αναθεώρησης της Επιτροπής για την fluroxypyr. Μπορεί να είναι αναγκαίο να ενημερωθεί η εν λόγω έκθεση, ώστε να ληφθούν υπόψη οι τεχνικές και επιστημονικές εξελίξεις. Στην περίπτωση αυτή, θα πρέπει να τροποποιηθούν επίσης, σύμφωνα με το άρθρο 6 παράγραφος 1 της εν λόγω οδηγίας, οι όροι για την καταχώριση της fluroxypyr στο παράρτημα Ι της οδηγίας 91/414/ΕΟΚ. Ο φάκελος και οι πληροφορίες που προέκυψαν από την αναθεώρηση υποβλήθηκαν για γνωμοδότηση και στην επιστημονική φυτοϋγειονομική επιτροπή.(7) Από τις αξιολογήσεις προέκυψε ότι τα φυτοπροστατευτικά προϊόντα που περιέχουν τη σχετική δραστική ουσία είναι δυνατό να ανταποκρίνονται εν γένει στις απαιτήσεις που θεσπίζονται στο άρθρο 5 παράγραφος 1 στοιχεία α) και β) της οδηγίας, ιδίως όσον αφορά τις χρήσεις οι οποίες εξετάσθηκαν. Ως εκ τούτου, είναι αναγκαίο να καταχωρηθεί η σχετική δραστική ουσία στο παράρτημα Ι, για να διασφαλισθεί ότι η χορήγηση, η τροποποίηση ή η ανάκληση, ανάλογα με την περίπτωση, των εγκρίσεων των φυτοπροστατευτικών προϊόντων που περιέχουν fluroxypyr μπορεί να οργανωθεί σε όλα τα κράτη μέλη σύμφωνα με τις διατάξεις της οδηγίας και για να εξασφαλισθεί ότι δεν θα καθυστερήσει περαιτέρω αυτή η ενέργεια.(8) Στη γνωμοδότησή της, η φυτοϋγειονομική επιστημονική επιτροπή επεσήμανε την ανάγκη να επιβεβαιωθεί με συμπληρωματικά στοιχεία ότι είναι ασφαλή για το περιβάλλον ορισμένα προϊόντα διάσπασης της fluroxypyr που απαντούν στα εδάφη και στα ύδατα.(9) Το άρθρο 5 παράγραφος 5 της οδηγίας 91/414/ΕΟΚ προβλέπει ότι η καταχώριση μιας δραστικής ουσίας στο παράρτημα Ι μπορεί να αναθεωρηθεί ανά πάσα στιγμή, αν υπάρχουν ενδείξεις ότι δεν πληρούνται πλέον τα κριτήρια για την καταχώριση. Ως εκ τούτου, η Επιτροπή θα αναθεωρήσει την καταχώριση στο παράρτημα Ι, αν τα αποτελέσματα των ζητούμενων πρόσθετων δοκιμών, όπως υπογραμμίζεται στο σημείο 7 της έκθεσης αναθεώρησης, δείξουν δυνάμει επικίνδυνες επιπτώσεις ή δεν έχουν υποβληθεί τα αποτελέσματα των ζητούμενων πρόσθετων στοιχείων ή οι πληροφορίες.(10) Πριν από την καταχώριση, απαιτείται μια εύλογη προθεσμία ώστε να δυνηθούν τα κράτη μέλη και τα ενδιαφερόμενα μέρη να προετοιμασθούν για να ανταποκριθούν στις νέες απαιτήσεις που απορρέουν από την καταχώριση. Επι πλέον, μετά από την καταχώριση, απαιτείται να καθορισθεί για τα κράτη μέλη μια εύλογη χρονική περίοδος για να εφαρμόσουν την οδηγία, και ιδίως για να τροποποιήσουν ή να αποσύρουν, ανάλογα με την περίπτωση, τις υφιστάμενες εγκρίσεις ή να χορηγήσουν νέες εγκρίσεις σύμφωνα με τις διατάξεις της οδηγίας 91/414/ΕΟΚ. Πρέπει να προβλεφθεί μεγαλύτερη χρονική περίοδος για την υποβολή και την αξιολόγηση του πλήρους φακέλου του παραρτήματος ΙΙΙ κάθε φυτοπροστατευτικού προϊόντος, σύμφωνα με τις ενιαίες αρχές που θεσπίζονται στο παράρτημα VI της οδηγίας. Ωστόσο, για τα φυτοπροστατευτικά προϊόντα που περιέχουν πολλές δραστικές ουσίες, η πλήρης αξιολόγηση βάσει των ενιαίων αρχών μπορεί να πραγματοποιηθεί μόνον εφόσον καταχωρηθούν στο παράρτημα Ι της οδηγίας όλες οι σχετικές δραστικές ουσίες.(11) Οι χρονικές περίοδοι που θεσπίζονται για την εφαρμογή της παρούσας οδηγίας δεν θίγουν τις περιόδους που θα καθοριστούν για την καταχώριση άλλων δραστικών ουσιών στο παράρτημα Ι της οδηγίας.(12) Η έκθεση αναθεώρησης απαιτείται για την ορθή εφαρμογή από τα κράτη μέλη πολλών μερών των ενιαίων αρχών που θεσπίζονται στο παράρτημα VI της οδηγίας, όταν οι αρχές αυτές αναφέρονται στην αξιολόγηση των δεδομένων του παραρτήματος ΙΙ τα οποία υπεβλήθησαν με σκοπό την καταχώριση της δραστικής ουσίας στο παράρτημα Ι της οδηγίας.(13) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής.ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η Flurοxypyr χαρακτηρίζεται ως δραστική ουσία του παραρτήματος Ι της οδηγίας 91/414/ΕΟΚ σύμφωνα με το συνημμένο παράρτημα.Άρθρο 21. Τα κράτη μέλη θέτουν σε ισχύ, το αργότερο την 1η Iουνίου 2001, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Τα κράτη μέλη τροποποιούν ή ανακαλούν, ανάλογα με την περίπτωση, τις υφιστάμενες εγκρίσεις για τα φυτοπροστατευτικά προϊόντα που περιέχουν fluroxypyr ως δραστική ουσία εντός αυτής της περιόδου, σύμφωνα με τις διατάξεις της οδηγίας 91/414/ΕΟΚ.2. Εντούτοις, όσον αφορά την εκτίμηση και τη λήψη απόφασης σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, βάσει ενός φακέλου που ανταποκρίνεται στις απαιτήσεις του παραρτήματος ΙΙΙ, η περίοδος που καθορίζεται στην πρώτη υποπαράγραφο παρατείνεται:- για τα φυτοπροστατευτικά προϊόντα που περιέχουν μόνο fluroxypyr, σε τέσσερα έτη από τη θέση σε ισχύ της παρούσας οδηγίας,- για τα φυτοπροστατευτικά προϊόντα που περιέχουν fluroxypyr μαζί με μια άλλη δραστική ουσία που περιλαμβάνεται στο παράρτημα Ι της οδηγίας 91/414/ΕΟΚ, σε τέσσερα έτη από τη θέση σε ισχύ τέτοιας οδηγίας, ώστε να συμπεριληφθεί στο παράρτημα Ι η τελευταία από αυτές τις ουσίες.3. Όταν τα κράτη μέλη θεσπίζουν τις διατάξεις που αναφέρονται στην παράγραφο 1, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 3Τα κράτη μέλη ενημερώνουν την Επιροπή αν οι ζητούμενες συμπληρωματικές δοκιμές και οι πληροφορίες που αναφέρονται στο σημείο 7 της έκθεσης αναθεώρησης δεν έχουν υποβληθεί έως την 1η Δεκεμβρίου 2000.Άρθρο 4Η παρούσα οδηγία αρχίζει να ισχύει την 1η Δεκεμβρίου 2000.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 1 Μαρτίου 2000.Για την ΕπιτροπήDavid BYRNEΜέλος της Επιτροπής(1) ΕΕ L 230 της 19.8.1991, σ. 1.(2) ΕΕ L 210 της 10.8.1999, σ. 13.(3) ΕΕ L 366 της 15.12.1992, σ. 10.(4) ΕΕ L 244 της 16.9.1999, σ. 41.(5) ΕΕ L 107 της 28.4.1994, σ. 8.(6) ΕΕ L 225 της 22.9.1995, σ. 1.ΠΑΡΑΡΤΗΜΑFLUROXYPYR1. Ταυτότητα της δραστικής ουσίας:Κοινή ονομασία: fluroxypyrΟνομασία IUPAC: 4-amino-3,5-dichloro-6-fluorο-2-pyridylοxyacetic acid2. Ιδιαίτεροι όροι που πρέπει να πληρούνται:2.1. Η καθαρότητα της δραστικής ουσίας όπως είναι τουλάχιστον 950 g/kg.2.2. Εγκρίνονται μόνον οι χρήσεις ως ζιζανιοκτόνου.2.3. Για την εφαρμογή των ενιαίων αρχών του παραρτήματος VI, πρέπει να λαμβάνονται υπόψη τα συμπεράσματα της έκθεσης αναθεώρησης για την fluroxypyr, και ιδίως των προσαρτημάτων Ι και ΙΙ, όπως οριστικοποιήθηκε στο πλαίσιο της μόνιμης φυτοϋγειονομικής επιτροπής στις 30 Νοεμβρίου 1999. Σ' αυτή τη γενική αξιολόγηση τα κράτιη μέλη:- λαμβάνουν επίσης υπόψη τις συμπληρωματικές πληροφορίες που απαιτούνται στο σημείο 7 της έκθεσης αναθεώρησης,- πρέπει να δίδουν ιδιαίτερη προσοχή στην προστασία του υδροφόρου ορίζοντα,- πρέπει να δίδουν ιδιαίτερη προσοχή στις επιπτώσεις στους υδρόβιους οργανισμούς και να διασφαλίσουν ότι οι όροι της έγκρισης περιλαμβάνουν, όσου είναι αναγκαίο, μέτρα μετριασμού των κινδύνων.3. Ημερομηνία λήξης της καταχώρησης: 30 Νοεμβρίου 2010.


Avis juridique important

|

31976L0434

Οδηγία 76/434/ΕΟΚ της Επιτροπής της 13ης Απριλίου 1976 περί προσαρμογής στην τεχνική πρόοδο της οδηγίας 73/361/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών των αναφερομένων στην πιστοποίηση και σήμανση καλωδίων (συρματοσχοίνων), αλύσεων και αρπαγών (γάντζων)

Επίσημη Εφημερίδα αριθ. L 122 της 08/05/1976 σ. 0020 - 0023 Φινλανδική ειδική έκδοση: Κεφάλαιο 13 τόμος 5 σ. 0016  Ελληνική ειδική έκδοση: Κεφάλαιο 13 τόμος 3 σ. 0220  Σουηδική ειδική έκδοση: Κεφάλαιο 13 τόμος 5 σ. 0016  Ισπανική ειδική έκδοση: Κεφάλαιο 13 τόμος 5 σ. 0019  Πορτογαλική ειδική έκδοση : Κεφάλαιο 13 τόμος 5 σ. 0019

ΟΔΗΓΙΑ ΤΗΣ ΕΠΙΤΡΟΠΗΣ της 13ης Απριλίου 1976 περί προσαρμογής στην τεχνική πρόοδο της οδηγίας του Συμβουλίου της 19ης Νοεμβρίου 1973 περί προσεγγίσεως των νομοθεσιών των Κρατών μελών των αναφερομένων στην πιστοποίηση και τη σήμανση των  συρματοσχοίνων, αλύσεων και αρπαγών (γάντζων)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία του Συμβουλίου της 19ης Νοεμβρίου 1973 περί προσεγγίσεως των νομοθεσιών των Κρατών μελών των αναφερομένων στην πιστοποίηση και τη σήμανση των συρματοσχοίνων, αλύσεων και αρπαγών(1), και ιδίως τα άρθρα 4 και 5 αυτής,  Εκτιμώντας:  ότι η τεχνολογική πρόοδος καθιστά δυνατή την απλοποίηση των ενδείξεων που απαιτούνται για τη σήμανση των συρματοσχοίνων, αλύσεων και αρπαγών- ότι οι διατάξεις της παρούσας οδηγίας είναι σύμφωνες με τη γνώμη της επιτροπής για την προσαρμογή στην τεχνολογική πρόοδο της οδηγίας που αποβλέπει στην εξάλειψη των τεχνικών εμποδίων στις συναλλαγές στον τομέα των μηχανημάτων και μέσων ανυψώσεως και  μετακινήσεως εμπορευμάτων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το παράρτημα της οδηγίας του Συμβουλίου, της 19ης Νοεμβρίου 1973 αντικαθίσταται από το παράρτημα της παρούσας οδηγίας  Άρθρο 2  1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να προσαρμοσθούν προς την παρούσα οδηγία εντός προθεσμίας εννέα μηνών από της κοινοποιήσεώς της και ενημερώνουν αμέσως περί αυτού  την Επιτροπή.  2. Τα Κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου που θεσπίζουν ή σκοπεύουν να θεσπίσουν στον τομέα που διέπεται από την παρούσα οδηγία.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 13 Απριλίου 1976.  Για την Επιτροπή Finn GUNDELACH Μέλος της Επιτροπής  (1) ΕΕ αριθ. Ν 335 της 5. 12. 1976, σ. 51.      ΠΑΡΑΡΤΗΜΑ  1. ΓΕΝΙΚΕΣ ΔΙΑΤΑΞΕΙΣ 1.1. Κάθε τμήμα συρματόσχοινου και αλύσεως καθώς και κάθε αρπάγη πρέπει να φέρει σήμα, ή, αν η σήμανση δεν είναι δυνατή, πλακίδιο ή δακτύλιο στερεά προσαρμοσμένο με τα στοιχεία του κατασκευαστή ή εντολοδόχου του εγκατεστημένου εντός της Ευρωπαϊκής  Οικονομικής Κοινότητος καθώς και τη σχετική πιστοποίηση (βλ. σημεία 2.1, 3.1 και 4.1).  1.2. Ο κατασκευαστής ή εντολοδόχος του εγκατεστημένος εντός της Ευρωπαϊκής Οικονομικής Κοινότητος πιστοποιεί δια σχετικής βεβαιώσεως ότι κάθε τμήμα συρματόσχοινου και αλύσεως ως και κάθε αρπάγη ανταποκρίνονται στα αναγραφόμενα χαρακτηριστικά (βλ. σημεία  2.1, 3.1 και 4.1).  2. ΔΙΑΤΑΞΕΙΣ ΠΟΥ ΑΦΟΡΟΥΝ ΣΤΑ ΣΥΡΜΑΤΟΣΧΟΙΝΑ 2.1. Ο κατασκευαστής ή εντολοδόχος του εγκατεστημένος εντός της Ευρωπαϊκής Οικονομικής Κοινότητος οφείλει να παραδίδει για κάθε συρματόσχοινο πιστοποίηση περιλαμβάνουσα τουλάχιστον τις ακόλουθες ενδείξεις:  1) το όνομα και τη διεύθυνση του κατασκευαστή ή του εντολοδόχου του εγκατεστημένου εντός της Ευρωπαϊκής Οικονομικής Κοινότητος- 2) την ονομαστική διάμετρο- 3) την ονομαστική μάζα ανά μέτρο- 4) το είδος της πλέξεως (σταυρωτή, συνεχής, εναλλασσομένη) και την φορά πλέξεως του συρματόσχοινου (δεξιά ή αριστερά)- 5) προδιαμορφωμένο η μη προδιαμορφωμένο- 6) κατασκευή (σύνθεση και τύπος συρματόσχοινου, αριθμός των κλώνων, αριθμός των ινών κατά κλώνο, είδος του πυρήνα και σύνθεσή του, εάν αποτελείται από χάλυβα)- 7) κατηγορία αντοχής των ινών- 8) το ελάχιστο φορτίο θραύσεως του καλωδίου (είναι το ελάχιστο φορτίο, το οποίο οδηγεί στη θραύση του καλωδίου κατά τη δοκιμή εφελκυσμού). Αν έχει γίνει επί του καλωδίου δοκιμή εφελκυσμού μέχρι θραύσεως, πρέπει να αναφέρονται όλα τα δεδομένα τα σχετικά  με τη δοκιμή- 9) επένδυση επιφανείας: αν το καλώδιο είναι γαλβανισμένο, πρέπει να αναφέρεται ο βαθμός γαλβανισμού ή η ποιότης. Σε περίπτωση άλλης προστατευτικής επενδύσεως, πρέπει να δίδονται οι σχετικές λεπτομέρειες- 10) αν οι ίνες δεν έχουν γίνει από ανθρακούχο χάλυβα, πρέπει να αναφέρονται οι προδιαγραφές- 11) αν το συρματόσχοινο είναι κατασκευασμένο σύμφωνα με εθνικά ή διεθνή πρότυπα, πρέπει να αναφέρονται τα πρότυπα αυτά- 12) σε περίπτωση που έγιναν δοκιμές επί των ινών και/ή επί του καλωδίου, πρέπει να αναφέρονται τα πρότυπα ή οι προδιαγραφές που πρέπει να πληρούνται. Αν έγιναν δοκιμές που δεν είναι σύμφωνες με πρότυπο ή προδιαγραφή, πρέπει να περιγράφονται λεπτομερώς  οι δοκιμές, καθώς και τα αποτελέσματά τους- 13) αν η κατασκευή ή η σύνθεση του καλωδίου απαιτεί ιδιαίτερη συντήρηση και/ή ιδιαίτερη επίβλεψη, πρέπει να δίδονται οι σχετικές ενδείξεις- 14) υπογραφή του υπευθύνου σύμφωνα με το σημείο 1- 15) θέση του υπογράφοντος στην επιχείρηση του κατασκευαστή ή του εξουσιοδοτημένου εντολοδόχου του- 16) τόπος και ημερομηνία.  3. ΔΙΑΤΑΞΕΙΣ ΠΟΥ ΑΦΟΡΟΥΝ ΣΤΙΣ ΑΛΥΣΙΔΕΣ ΑΠΟ ΧΑΛΥΒΑ ΚΥΚΛΙΚΗΣ ΔΙΑΤΟΜΗΣ 3.1. Ο κατασκευαστής ή εντολοδόχος του εγκατεστημένος εντός της Ευρωπαϊκής Οικονομικής Κοινότητος οφείλει να παραδίδει για κάθε άλυσο πιστοποίηση που να περιλαμβάνει τουλάχιστον τις ακόλουθες ενδείξεις:  1) το όνομα και τη διεύθυνση του κατασκευαστή ή εντολοδόχου του εγκατεστημένου εντός της Ευρωπαϊκής Οικονομικής Κοινότητος- 2) τα χαρακτηριστικά της μη βαθμονομημένης αλύσου:  ονομαστικό εξωτερικό μήκος του κρίκου, ονομαστικό εξωτερικό πλάτος του κρίκου, ονομαστική διάμετρο του κυλινδρικού χάλυβος, καθώς και τις ενδείξεις ανοχής. Επισυνάπτεται διάγραμμα δυο τουλάχιστον συνεχομένων κρίκων με αριθμητική ένδειξη των διαστάσεων- 3) τα χαρακτηριστικά της βαθμονομημένης αλύσου:  ονομαστικό εξωτερικό μήκος κρίκου, ονομαστικό εξωτερικό πλάτος του κρίκου, ονομαστική διάμετρο του κυλινδρικού χάλυβος, το ονομαστικό βήμα καθώς και ενδείξεις των ανοχών για όλα αυτά τα μεγέθη- επισυνάπτεται ένα διάγραμμα δύο τουλάχιστον συνεχομένων  κρίκων, με αριθμητική ένδειξη των διαστάσεων- 4) την ονομαστική μάζα ανά γραμμικό μέτρο- 5) τη μέθοδο συγκολλήσεως των κρίκων- 6) το φορτίο δοκιμής που εφαρμόζεται σε ολόκληρη την άλυσο μετά τη θερμική επεξεργασία- 7) το ελάχιστο φορτίο θραύσεως της αλύσεως (είναι το ελάχιστο φορτίο που οδηγεί σε θραύση κατά την δοκιμή εφελκυσμού)- 8) την ελάχιστη ολική επιμήκυνση θραύσεως εκφραζομένη σε ποσοστό: ένδειξη του μήκους του δείγματος ή του αριθμού των κρίκων- 9) τις ιδιότητες του υλικού της αλύσου (παραδείγματος χάρη: διεθνή κατηγορία της αλύσου ή, ενδεχομένως, προδιαγραφή του χάλυβος της αλύσου)- 10) το είδος της εφαρμοζομένης θερμικής επεξεργασίας- 11) αν η άλυσος κατασκευάζεται σύμφωνα με εθνικό ή διεθνές πρότυπο, πρέπει να αναφέρεται το πρότυπο αυτό- 12) σε περίπτωση που έχουν γίνει δοκιμές επί της αλύσου, ένδειξη των προτύπων ή των προδιαγραφών των δοκιμών οι οποίες πρέπει να πληρούνται. Αν έχουν γίνει δοκιμές που δεν είναι σύμφωνες με ένα πρότυπο ή μια προδιαγραφή, πρέπει να περιγράφονται  λεπτομερώς, καθώς και τα αποτελέσματά τους- 13) σε περίπτωση που οι ιδιότητες της αλύσεως είναι τέτοιες, ώστε να απαιτείται επεξεργασία, συντήρηση και/ή ιδιαιτέρα επίβλεψη, πρέπει να δίδονται ενδείξεις ή οδηγίες- 14) υπογραφή του υπευθύνου σύμφωνα με το σημείο 1- 15) θέση του υπογράφοντος στην επιχείρηση του κατασκευαστή ή του εντολοδόχου του κατασκευαστή- 16) τόπος και ημερομηνία.  3.2 Αν οι αλύσεις κατασκευάζονται σύμφωνα με εθνικό ή διεθνές πρότυπο, πρέπει να φέρουν ευκρινώς και ανεξίτηλα τα σήματα ποιότητος σύμφωνα με το σχετικό πρότυπο. Τα σήματα αυτά ποιότητος πρέπει να εναποτίθενται επί των αλύσεων οποιουδήποτε μήκους.  Απαιτείται τουλάχιστον ένα σήμα ανά μέτρο ή τουλάχιστον ένα σήμα ανά 20 κρίκους. Επιλέγεται το μικρότερο εκ των διαστημάτων αυτών. Τα σήματα αυτά πρέπει να έχουν τις ακόλουθες διαστάσεις:   "" ID="1">μέχρι 8 συμπεριλαμβανομένων> ID="2">2"> ID="1">άνω των 8 μέχρι 12,5 συμπεριλαμβανομένων> ID="2">3"> ID="1">άνω των 12,5 μέχρι 26 συμπεριλαμβανομένων> ID="2">4,5"> ID="1">άνω των 26> ID="2">6"> 4. ΔΙΑΤΑΞΕΙΣ ΠΕΡΙ ΤΩΝ ΑΡΠΑΓΩΝ:  4.1. Ο κατασκευαστής ή ο εντολοδόχος του εγκατεστημένος εντός της Eυρωπαϊκής Οικονομικής Κοινότητος οφείλει να παραδίδει για κάθε παρτίδα αρπαγών, ή κατόπιν αιτήσεως του χρησιμοποιούντος για κάθε αρπάγη πιστοποίηση η οποία περιλαμβάνει τουλάχιστον τις  ακόλουθες ενδείξεις:  1) την επωνυμία και τη διεύθυνση του κατασκευαστή ή εντολοδόχου του εγκατεστημένου εντός της Ευρωπαϊκής Οικονομικής Κοινότητος- 2) αν η πιστοποίηση αυτή αφορά μία παρτίδα αρπαγών πρέπει να αναφέρεται ο αρθμός των αρπαγών της παρτίδος- 3) ο τύπος της αρπάγης- 4) τα χαρακτηριστικά των διαστάσεων: επισυνάπτεται διάγραμμα της αρπάγης με τις βασικές διαστάσεις- 5) το μέγιστο φορτίο δοκιμής που δύναται να εφαρμοσθεί στην αρπάγη ώστε, μετά την απομάκρυνση αυτού του φορτίου δοκιμής, να μην υπάρχει σημαντική μόνιμη παραμόρφωση- σε καμμία περίπτωση η παραμόρφωση, που καταμετράται στο άνοιγμα της αρπάγης, δεν πρέπει  να υπερβαίνει το 0,25%- 6) το φορτίο που προκαλεί ή δύναται να προκαλέσει κάμψη της αρπάγης μέχρις αδυναμίας συγκρατήσεως του φορτίου: το ελάχιστο φορτίο θραύσεως πρέπει να αναφέρεται σε περίπτωση αρπαγών των οποίων η κατασκευή είναι τέτοια ώστε θραύονται ή θα εθραύοντο πριν η  κάμψη της αρπάγης φθάσει ή θα έφθανε σε σημείο ώστε να μη δύναται να συγκρατήσει το φορτίο- 7) ιδιότητες του υλικού της αρπάγης (π.χ. διεθνή κατηγορία της αρπάγης, ή ενδεχομένως, προδιαγραφή του χάλυβος της αρπάγης)- 8) το είδος της θερμικής επεξεργασίας που εφαρμόζεται κατά την κατασκευή της αρπάγης- 9) αν η αρπάγη κατασκευάζεται σύμφωνα με ένα εθνικό ή διεθνές πρότυπο πρέπει να αναφέρεται το πρότυπο αυτό καθώς και τα στοιχεία αναγνωρίσεως της αρπάγης- 10) σε περίπτωση που έχουν γίνει δοκιμές επί της αρπάγης, αναφορά των προτύπων ή των προδιαγραφών των δοκιμών οι οποίες πρέπει να πληρούνται. Αν επραγματοποιήθησαν δοκιμές που δεν είναι σύμφωνες με πρότυπο ή προδιαγραφή, πρέπει να περιγράφονται  λεπτομερώς (σε περίπτωση παρτίδων πρέπει να αναφέρεται ο αριθμός των δειγμάτων) καθώς και τα αποτελέσματα- 11) σε περίπτωση που οι ιδιότητες της αρπάγης απαιτούν επεξεργασία, συντήρηση και/ή ιδιαίτερη επίβλεψη, πρέπει να δίδονται ενδείξεις ή οδηγίες- 12) υπογραφή του υπευθύνου σύμφωνα με το σημείο 1- 13) θέση του υπογράφοντος στην επιχείρηση του κατασκευαστή ή του εντολοδόχου του κατασκευαστή- 14) τόπος και ημερομηνία.  4.2. Αν οι αρπάγες κατασκευάζονται σύμφωνα με ένα εθνικό ή ένα διεθνές πρότυπο, πρέπει να φέρουν κατά τρόπο ευανάγνωστο και ανεξίτηλο τα σήματα ποιότητος, σύμφωνα με το σχετικό πρότυπο.


Avis juridique important

|

31991L0422

Οδηγία 91/422/ΕΟΚ της Επιτροπής της 15ης Ιουλίου 1991 περί προσαρμογής στην τεχνική πρόοδο της οδηγίας 71/320/ΕΟΚ του Συμβουλίου για την προσέγγιση των νομοθεσιών των κρατών μελών που αφορούν τις διατάξεις πέδησης ορισμένων κατηγοριών οχημάτων με κινητήρα και των ρυμουλκουμένων τους

Επίσημη Εφημερίδα αριθ. L 233 της 22/08/1991 σ. 0021 - 0029 Φινλανδική ειδική έκδοση: Κεφάλαιο 13 τόμος 21 σ. 0003  Σουηδική ειδική έκδοση: Κεφάλαιο 13 τόμος 21 σ. 0003

ΟΔΗΓΙΑ ΤΗΣ ΕΠΙΤΡΟΠΗΣ  της 15ης Ιουλίου 1991  περί προσαρμογής στην τεχνική πρόοδο της οδηγίας 71/320/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν τις διατάξεις πέδησης ορισμένων κατηγοριών οχημάτων με κινητήρα  και των ρυμουλκουμένων τους  (91/422/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 71/320/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των κρατών μελών που αφορούν τις διατάξεις πέδησης ορισμένων κατηγοριών οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από  την οδηγία 88/194/ΕΟΚ της Επιτροπής (2), και ιδίως το άρθρο 5,  Εκτιμώντας:  ότι υπό το πρίσμα της προόδου που έχει επιτευχθεί στην τεχνολογία πεδήσεως, είναι πλέον δυνατόν, για τη βελτίωση της οδικής ασφάλειας, να καταστούν αυστηρότερες οι απαιτήσεις και, ειδικότερα, να καταστεί υποχρεωτικός ο εξοπλισμός ορισμένων βαρέων  οχημάτων και ρυμουλκουμένων με αυτόματους ρυθμιστές της φθοράς των επενδύσεων της διατάξεως πεδήσεως-  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την προσαρμογή των οδηγιών στην τεχνική πρόοδο για οχήματα με κινητήρα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Τα παραρτήματα I, II, III, IV, V, VII, IX, X, και XII της οδηγίας 71/320/ΕΟΚ τροποποιούνται σύμφωνα με το παράρτημα της παρούσας οδηγίας.  Άρθρο 2  1. Από την 1η Οκτωβρίου 1991 τα κράτη μέλη δεν είναι δυνατόν, για λόγους που αφορούν τις διατάξεις πεδήσεως:  - να αρνούνται όσον αφορά τον τύπο οχήματος, τη χορήγηση έγκρισης τύπου ΕΟΚ ή την έκδοση αντιγράφου του πιστοποιητικού έγκρισης που προβλέπεται στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ του Συμβουλίου (3), ή τη χορήγηση  εθνικής έγκρισης τύπου,  - να απαγορεύουν τη θέση σε κυκλοφορία οχημάτων,  εφόσον οι διατάξεις πεδήσεως τέτοιου τύπου οχήματος ή οχημάτων συμφωνούν με τις προδιαγραφές της οδηγίας 71/320/ΕΟΚ, όπως τροποποιήθηκε τελευταία από την παρούσα οδηγία.  2. Από την 1η Οκτωβρίου 1992, τα κράτη μέλη:  - δεν είναι πλέον δυνατόν να εκδίδουν το αντίγραφο του πιστοποιητικού που προβλέπεται στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ όσον αφορά τον τύπο οχήματος του οποίου οι διατάξεις πεδήσεως δεν συμφωνούν με τις προδιαγραφές  της οδηγίας 71/320/ΕΟΚ, όπως τροποποιήθηκε τελευταία από την παρούσα οδηγία,  - είναι δυνατόν να αρνούνται τη χορήγηση εθνικής έγκρισης τύπου για τύπο οχήματος του οποίου οι διατάξεις πεδήσεως δεν συμφωνούν με τις προδιαγραφές της οδηγίας 71/320/ΕΟΚ, όπως τροποποιήθηκε τελευταία από την παρούσα οδηγία.  3. Από την 1η Οκτωβρίου 1994, τα κράτη μέλη είναι δυνατόν να απαγορεύουν τη θέση σε ελεύθερη κυκλοφορία οχημάτων των οποίων οι διατάξεις πεδήσεως δεν συμφωνούν με τις προδιαγραφές της οδηγίας 71/320/ΕΟΚ, όπως τροποποιήθηκε τελευταία από την παρούσα  οδηγία.  Άρθρο 3  Πριν από την 1η Οκτωβρίου 1991, τα κράτη μέλη θέτουν σε ισχύ τις αναγκαίες διατάξεις προκειμένου να συμμορφωθούν με την παρούσα οδηγία. Ενημερώνουν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.  Άρθρο 4  Η παρούσα οδηγία απευθύνεται στα κράτη μέλη. Βρυξέλλες, 15 Ιουλίου 1991. Για την Επιτροπή  Martin BANGEMANN  Αντιπρόεδρος   (1) ΕΕ αριθ. L 202 της 6. 9. 1971, σ. 37. (2) ΕΕ αριθ. L 92 της 9. 4. 1988, σ. 47. (3) ΕΕ αριθ. L 42 της 23. 2. 1970, σ. 1.    ΠΑΡΑΡΤΗΜΑ  ΤΡΟΠΟΠΟΙΗΣΕΙΣ ΤΩΝ ΠΑΡΑΡΤΗΜΑΤΩΝ ΤΗΣ ΟΔΗΓΙΑΣ 71/320/ΕΟΚ, ΟΠΩΣ ΤΡΟΠΟΠΟΙΗΘΗΚΕ ΑΠΟ ΤΙΣ ΟΔΗΓΙΕΣ 74/132/ΕΟΚ, 75/524/ΕΟΚ, 79/489/ΕΟΚ, 85/647/ΕΟΚ ΚΑΙ 88/194/ΕΟΚ  ΠΑΡΑΡΤΗΜΑ Ι: ΟΡΙΣΜΟΙ, ΑΠΑΙΤΗΣΕΙΣ, ΚΑΤΑΣΚΕΥΗ ΚΑΙ ΤΟΠΟΘΕΤΗΣΗ  Το σημείο 1.16.3 τροποποιείται ως εξής:   "1.16.3.  Κεντροαξονικό ρυμουλκούμενο   "Κεντροαξονικό ρυμουλκούμενο" είναι ελκόμενο όχημα εφοδιασμένο με διάταξη ρυμουλκήσεως η οποία δεν μπορεί να μετακινείται κατακόρυφα (σε σχέση με το ρυμουλκούμενο), και στο οποίο ο άξονας (ή οι άξονες) είναι  τοποθετημένος(-οι) κοντά στο κέντρο βάρους του οχήματος (όταν είναι φορτωμένο ομοιόμορφα) έτσι ώστε μόνο ένα μικρό στατικό κατακόρυφο φορτίο, το οποίο δεν υπερβαίνει το 10 % αυτού που αντιστοιχεί στη μέγιστη μάζα του ρυμουλκούμενου ή φορτίο 1 000 daN  (το μικρότερο εξ αυτών), να μεταδίδεται στο έλκον όχημα." (το υπόλοιπο παραμένει αμετάβλητο) Στο σημείο 2.1.2.3 προστίθεται στο τέλος:  "Το αερόφρενο του ρυμουλκούμενου και η πέδη σταθμεύσεως του έλκοντος οχήματος μπορούν να λειτουργούν ταυτόχρονα, υπό την προϋπόθεση ότι ο οδηγός μπορεί να ελέγχει, ανά πάσα στιγμή, ότι είναι επαρκής η αποτελεσματικότητα της πέδης σταθμεύσεως του  συνδυασμού οχημάτων, που επιτυγχάνεται από την καθαρά μηχανική δράση της διατάξεως πεδήσεως σταθμεύσεως."  Το σημείο 2.2.1.5.2 τροποποιείται ως εξής:   "2.2.1.5.2.  Επιπλέον, διατάξεις αποθήκευσης τοποθετημένες . . . " (το υπόλοιπο παραμένει αμετάβλητο). Το σημείο 2.2.1.8 τροποποιείται ως εξής:   "2.2.1.8.  Η δράση της διατάξεως κυρίας πέδης πρέπει να κατανέμεται κατάλληλα μεταξύ των αξόνων. Στην περίπτωση οχημάτων με περισσότερους από δύο άξονες, για να αποφευχθεί εμπλοκή των τροχών ή λείανση των επενδύσεων των πεδών, η δύναμη πεδήσεως σε  ορισμένους άξονες μπορεί να μηδενίζεται αυτομάτως όταν μεταφέρεται ένα σημαντικά ελαττωμένο φορτίο, υπό την προϋπόθεση ότι το όχημα πληροί όλες τις απαιτήσεις λειτουργίας που περιγράφονται στο παράρτημα ΙΙ." Μετά το σημείο 2.2.1.11, προστίθενται  τα ακόλουθα νέα σημεία 2.2.1.11.1 και 2.2.1.11.2:   "2.2.1.11.1.  Η ρύθμιση της φθοράς των πεδών είναι αυτόματη για τη διάταξη της κυρίας πεδήσεως. Ωστόσο, η τοποθέτηση αυτομάτου διατάξεως ρυθμίσεως είναι προαιρετική για οχήματα που κινούνται εκτός οδικού δικτύου και υπάγονται στις κατηγορίες Ν2  και Ν3 και για τις οπίσθιες πέδες των οχημάτων των κατηγοριών Μ1 και Ν1. Οι διατάξεις αυτόματης ρυθμίσεως των φθορών πρέπει να είναι τέτοιες ώστε μετά από θέρμανση ακολουθούμενη από ψύξη των πεδών, να εξασφαλίζεται και πάλι αποτελεσματική πέδηση.  Ειδικότερα, το όχημα πρέπει να παραμένει ικανό για κανονική χρήση μετά τη διεξαγωγή των δοκιμών σύμφωνα με το παράρτημα ΙΙ σημείο 1.3 (δοκιμή τύπου Ι) και παράρτημα ΙΙ σημείο 1.4 (δοκιμή τύπου ΙΙ).  2.2.1.11.2.  Η φθορά αυτή των επενδύσεων της κυρίας  πέδης πρέπει να είναι δυνατόν να ελεγχθεί εύκολα από το εξωτερικό ή το κάτω μέρος του οχήματος, χρησιμοποιώντας μόνο τα εργαλεία ή τον εξοπλισμό που κατά κανόνα διατίθενται με το όχημα, για παράδειγμα με την πρόβλεψη καταλλήλων οπών επιθεωρήσεως ή με  κάποια άλλα μέσα. Εναλλακτικά, είναι αποδεκτή η χρήση ακουστικών ή οπτικών διατάξεων προειδοποιήσεως του οδηγού στη θέση οδηγήσεως, όταν είναι αναγκαία η αντικατάσταση της επενδύσεως. Η μετακίνηση των εμπροσθίων ή/και οπισθίων τροχών προς το σκοπό αυτό  επιτρέπεται μόνον για τις κατηγορίες οχημάτων Μ1 και Ν1." Μετά το σημείο 2.2.1.12.2 προστίθεται το ακόλουθο νέο σημείο 2.2.1.12.3:   "2.2.1.12.3.  Ο τύπος του υγρού που χρησιμοποιείται στις διατάξεις πεδήσεως με υδραυλική μετάδοση πρέπει να προσδιορίζεται σύμφωνα με την προδιαγραφή ISO 9128-1987. Το σχετικό σύμβολο 1 ή 2 πρέπει να είναι προσαρτημένο σε ορατή θέση με ανεξίτηλο  τρόπο σε απόσταση μέχρι 100 mm από τις οπές πληρώσεως των δεξαμενών υγρού. Επιτρέπεται να παρέχονται επιπλέον πληροφορίες από τους κατασκευαστές." Το σημείο 2.2.1.18.3 τροποποιείται ως εξής:   "2.2.1.18.3.  Σε περίπτωση θραύσεως ή διαρροής ενός των αγωγών τροφοδοσίας της συνδέσεως δι' αέρος (ή άλλου παρομοίου υιοθετηθέντος τύπου συνδέσεως) πρέπει, ωστόσο, ο οδηγός να μπορεί να ενεργοποιήσει πλήρως ή εν μέρει τις πέδες του  ρυμουλκούμενου, είτε με το όργανο χειρισμού της κυρίας πέδης, είτε με εκείνο της πέδης σταθμεύσεως, εκτός εάν η θραύση ή η διαρροή επιφέρει αυτόματα την πέδηση του ρυμουλκουμένου σύμφωνα με τη λειτουργία που περιγράφεται στο σημείο 2.2.3 του  παραρτήματος ΙΙ." Τα σημεία 2.2.1.18.4.1 και 2.2.1.18.4.2 τροποποιούνται ως εξής:   "2.2.1.18.4.1.  Όταν ενεργοποιείται πλήρως το υποδεικνυόμενο όργανο χειρισμού πεδήσεως από τα όργανα που αναφέρονται στο ανωτέρω σημείο 2.2.1.18.3, η πίεση στη γραμμή παροχής πρέπει να κατέρχεται στο 1,5 bar εντός των επομένων δύο δευτερολέπτων.   2.2.1.18.4.2.  Όταν η γραμμή παροχής εκκενούται με ρυθμό τουλάχιστον 1 bar/sec, η αυτόματη πέδηση του ρυμουλκουμένου πρέπει να τίθεται σε λειτουργία πριν η πίεση στη γραμμή παροχής κατέλθει στα 2 bar."  Μετά το σημείο 2.2.1.23, προστίθεται το  ακόλουθο νέο σημείο 2.2.1.24:   "2.2.1.24.  Αν πρόκειται για όχημα με κινητήρα εγκεκριμένο να έλκει ρυμουλκούμενα τα οποία ανήκουν στην κατηγορία Ο3 ή Ο4, οι διατάξεις της κυρίας πεδήσεως του ρυμουλκουμένου πρέπει να λειτουργούν αποκλειστικά και μόνον από κοινού με τις διατάξεις  κύριας, εφεδρικής ή πεδήσεως σταθμεύσεως του έλκοντος οχήματος." Μετά το σημείο 2.2.2.8, προστίθενται τα ακόλουθα νέα σημεία 2.2.2.8.1 και 2.2.2.8.2:   "2.2.2.8.1.  Η ρύθμιση της φθοράς είναι αυτόματη για τη διάταξη της κυρίας πεδήσεως. Ωστόσο, η τοποθέτηση συστήματος αυτομάτου ρυθμίσεως είναι προαιρετική για τα ρυμουλκούμενα οχήματα των κατηγοριών Ο1 και Ο2. Το σύστημα αυτομάτου ρυθμίσεως των  φθορών πρέπει να είναι τέτοιο ώστε να εξασφαλίζεται και πάλι αποτελεσματική πέδηση μετά από θέρμανση ακολουθούμενη από ψύξη των πεδών.   Ειδικότερα, το όχημα πρέπει να παραμένει ικανό για κανονική χρήση μετά τη διεξαγωγή των δοκιμών σύμφωνα με το  παράρτημα ΙΙ σημείο 1.3 (δοκιμή τύπου Ι) και παράρτημα ΙΙ σημείο 1.4 (δοκιμή τύπου ΙΙ).  2.2.2.8.2.  Αυτή η φθορά της επενδύσεως της κυρίας πεδήσεως πρέπει να είναι δυνατόν να ελεγχθεί εύκολα από το εξωτερικό ή το κάτω μέρος του οχήματος χρησιμοποιώτας  μόνο τα εργαλεία ή τον εξοπλισμό που κατά κανόνα διατίθενται με το όχημα, για παράδειγμα με την πρόβλεψη κατάλληλων οπών επιθεωρήσεως ή με κάποια άλλα μέσα." Στο σημείο 2.2.2.9, διαγράφονται οι λέξεις "με άξονα" στην τέταρτη γραμμή και η λέξη  "θραύσεως" αντικαθίσταται, σε δύο περιπτώσεις, από τη λέξη "διαχωρισμού".  Το σημείο 2.2.2.11 τροποποιείται ως εξής:   "2.2.2.11.  Αν το ρυμουλκούμενο είναι εφοδιασμένο με διάταξη που επιτρέπει να ανακόπτεται η ενεργοποίηση με πεπιεσμένο αέρα της διατάξεως πεδήσεως - εκτός από τη διάταξη πεδήσεως σταθμεύσεως - η διάταξη αυτή πρέπει να έχει σχεδιασθεί και  κατασκευαστεί κατά τρόπο ώστε να επανέρχεται κατ' ανάγκη στην κανονική θέση λειτουργίας το αργότερο μέχρι την επανατροφοδότηση του ρυμουλκουμένου με πεπιεσμένο αέρα."   ΠΑΡΑΡΤΗΜΑ ΙΙ: ΔΟΚΙΜΕΣ ΠΕΔΗΣΕΩΣ ΚΑΙ ΕΠΙΔΟΣΕΙΣ ΤΩΝ ΔΙΑΤΑΞΕΩΝ ΠΕΔΗΣΕΩΣ  Το σημείο 1.1.1 τροποποιείται ως εξής:   "1.1.1.  Η προδιαγραφόμενη αποτελεσματικότητα για τις διατάξεις πεδήσεως βασίζεται στην απόσταση πεδήσεως ή/και στη μέση επιβράδυνση. Η αποτελεσματικότητα μιας διατάξεως πεδήσεως υπολογίζεται αφού μετρηθεί η απόσταση πεδήσεως σε σχέση με την  αρχική ταχύτητα του οχήματος ή/και αφού μετρηθεί η μέση επιβράδυνση κατά τη διάρκεια της δοκιμής." Στο σημείο 1.1.3.7 προστίθεται στο τέλος:  "Εμπλοκή των τροχών επιτρέπεται όπου γίνεται συγκεκριμένη αναφορά."  Στο σημείο 1.2.1.2.3 προστίθεται στο τέλος:  "Το όχημα πρέπει να ικανοποιεί τόσο την προδιαγραφόμενη απόσταση πεδήσεως όσο και την προδιαγραφόμενη μέση επιβράδυνση για την αντίστοιχη κατηγορία οχήματος, αλλά μπορεί να μην είναι αναγκαίο να μετρηθούν πράγματι και οι δύο παράμετροι."   Μετά το σημείο 1.2.3.1, προστίθεται το ακόλουθο νέο σημείο 1.2.3.2:   "1.2.3.2.  Επιπλέον δοκιμές διεξάγονται με τον κινητήρα συμπλεγμένο, από την προδιαγραφόμενη ταχύτητα για την κατηγορία στην οποία ανήκει το όχημα. Πρέπει να επιτευχθεί η ελάχιστη προδιαγραφόμενη αποτελεσματικότητα για κάθε κατηγορία. Έλκοντα  οχήματα για ημιρυμουλκούμενα, τα οποία φορτίζονται τεχνητά με σκοπό να γίνει προσομοίωση προς φορτωμένο ημιρυμουλκούμενο, δεν δοκιμάζονται πέραν των 80 km/h." Το σημείο 1.3.1.3 τροποποιείται ως εξής:   "1.3.1.3.  Για τις δοκιμές αυτές, η εφαρμοζόμενη επί του οργάνου χειρισμού δύναμη πρέπει να ρυθμίζεται κατά τρόπο ώστε κατά την πρώτη πέδηση να επιτυγχάνεται μέση επιβράδυνση 3 m/s2. Η δύναμη αυτή πρέπει να παραμένει σταθερή κατά τη διάρκεια των  διαδοχικών πεδήσεων." Το σημείο 1.3.3 τροποποιείται ως εξής:   "1.3.3.  Αποτελεσματικότητα σε θερμή κατάσταση  1.3.3.1.  Στο τέλος της δοκιμής τύπου Ι ... η αποτελεσματικότητα της διατάξεως κυρίας πεδήσεως σε θερμή κατάσταση ... Για τα οχήματα με κινητήρα, αυτή η αποτελεσματικότητα σε θερμή κατάσταση ... Εν  τούτοις, στην περίπτωση ρυμουλκουμένων, η δύναμη πεδήσεως σε θερμή κατάσταση ... (το υπόλοιπο παραμένει αμετάβλητο).  1.3.3.2.  Στην περίπτωση που ένα όχημα με κινητήρα ικανοποιεί την απαίτηση του 60 % όπως καθορίζεται στο σημείο 1.3.3.1, ανωτέρω, αλλά  δεν ικανοποιεί την απαίτηση του 80 % όπως καθορίζεται στο σημείο 1.3.3.1 ανωτέρω, είναι δυνατόν να εκτελεστεί μια επιπλέον δοκιμή σε θερμή κατάσταση με την εφαρμογή δύναμης ελέγχου στο όργανο χειρισμού που δεν υπερβαίνει αυτήν που προβλέπεται στο σημείο  2.1.1.1 του παρόντος παραρτήματος. Τα αποτελέσματα και των δύο δοκιμών αναφέρονται στην έκθεση." Το σημείο 1.4.3 τροποποιείται ως εξής:   "1.4.3.  Στο τέλος της δοκιμής, η αποτελεσματικότητα της κυρίας διατάξεως πεδήσεως σε θερμή κατάσταση ...  Για τα οχήματα με κινητήρα, αυτή η αποτελεσματικότητα σε θερμή κατάσταση πρέπει να δίδει απόσταση πεδήσεως που δεν υπερβαίνει τις ακόλουθες τιμές και μέση επιβράδυνση όχι μικρότερη από τις ακόλουθες τιμές, όταν η εφαρμοζόμενη δύναμη ελέγχου δεν  υπερβαίνει τα 700 Ν:   κατηγορία M3:  s = 0,15 V +  1,33 V2   130  (ο δεύτερος όρος αντιστοιχεί σε μέση επιβράδυνση 3,75 m/s2)   κατηγορία N3:  s = 0,15 V +  1,33 V2   115  (ο δεύτερος όρος αντιστοιχεί σε μέση επιβράδυνση 3,3 m/s2)   Ωστόσο, στην περίπτωση των ρυμουλκουμένων η δύναμη η οποία εφαρμόζεται στο όργανο χειρισμού σε θερμή κατάσταση στην περιφέρεια των τροχών ..." (το υπόλοιπο παραμένει αμετάβλητο).  Το σημείο 2.1.1.1.1 τροποποιείται ως εξής:   "2.1.1.1.1.  Η διάταξη κυρίας πεδήσεως των οχημάτων των κατηγοριών Μ και Ν δοκιμάζεται σύμφωνα με τις συνθήκες που υποδεικνύονται στον ακόλουθο πίνακα:            Τύπος δοκιμής  M1   M2  M3  N1  N2  N3    O-I  O-I  O-I-II  O-I  O-I  O-I-II            Δοκιμή τύπου Ο με κινητήρα αποσυμπλεγμένο  V  80 km/h  60 km/h  60 km/h  80 km/h  60 km/h  60 km/h           s  "  0,1 V + V2  150  0,15 V + V2  130   dm '  5,8 m/s2  5 m/s2       Δοκιμή τύπου Ο με κινητήρα συμπλεγμένο  V = 80 % max αλλά  "  160  km/h  100 km/h  90 km/h  120 km/h  100 km/h  90 km/h           s  "  0,1 V + V2  130  0,15 V + V2  103,5   dm '  5 m/s2  5 m/s2        F  "  500 N  700 N        όπου τα σύμβολα έχουν τις εξής σημασίες:   V =ταχύτητα δοκιμής,   s =απόσταση πεδήσεως,   dm  =μέση επιβράδυση,   F =δύναμη που εφαρμόζεται στο ποδόπληκτρο,   Vmax =ανώτατη ταχύτητα του οχήματος." Το σημείο 2.1.2.1 τροποποιείται ως εξής:   "2.1.2.1.  Η εφεδρική διάταξη πέδησης, ακόμη και αν η διάταξη που την ενεργοποιεί εξυπηρετεί επίσης και άλλες λειτουργίες πεδήσεως, πρέπει να δίδει απόσταση πεδήσεως που δεν υπερβαίνει τις ακόλουθες τιμές και μέση επιβράδυνση όχι μικρότερη από τις  ακόλουθες τιμές:   κατηγορία M1:  s = 0,1 V +  2 V2   150  (ο δεύτερος όρος αντιστοιχεί σε μέση επιβράδυνση 2,9 m/s2)   κατηγορία M2, M3:  s = 0,15 V +  2 V2   130  (ο δεύτερος όρος αντιστοιχεί σε μέση επιβράδυνση 2,5 m/s2)   κατηγορία N:  s = 0,15 V +  2 V2   115  (ο δεύτερος όρος αντιστοιχεί σε μέση επιβράδυνση 2,2 m/s2). " Μετά το σημείο 2.1.2.4, προστίθεται το ακόλουθο νέο σημείο 2.1.2.5:   "2.1.2.5.  Η δοκιμή αποτελεσματικότητας της εφεδρικής πεδήσεως διεξάγεται με προσομοίωση των πραγματικών συνθηκών αστοχίας στο σύστημα κυρίας πεδήσεως." Το σημείο 2.1.4.1 τροποποιείται ως εξής:   "2.1.4.1.  Η εναπομένουσα αποτελεσματικότητα της διατάξεως κυρίας πεδήσεως, στην περίπτωση αστοχίας εξαρτήματος της διατάξεως μεταδόσεως, πρέπει να δίδει απόσταση πεδήσεως που δεν υπερβαίνει τις ακόλουθες τιμές και μέση επιβράδυνση όχι μικρότερη  από τις ακόλουθες τιμές, όταν η εφαρμοζόμενη δύναμη ελέγχου δεν υπερβαίνει τα 700 Ν, εφόσον ελέγχεται με τη δοκιμή τύπου Ο με τον κινητήρα αποσυμπλεγμένο από τις ακόλουθες αρχικές ταχύτητες για τις αντίστοιχες κατηγορίες οχημάτων:   Απόσταση πεδήσεως  (m) με μέση επιβράδυνση (m/s2)  (ο υπόλοιπος πίνακας παραμένει αμετάβλητος)." Μετά το σημείο 2.1.4.1, προστίθεται το ακόλουθο νέο σημείο 2.1.4.2:   "2.1.4.2.  Η δοκιμή της εναπομένουσας αποτελεσματικότητας της διατάξεως πεδήσεως εκτελείται προσομοιώνοντας τις πραγματικές συνθήκες αστοχίας στο σύστημα κυρίας πεδήσεως." Το σημείο 2.2.1.2.1 τροποποιείται ως εξής:   "2.2.1.2.1.  Εάν η διάταξη κυρίας πεδήσεως είναι συνεχούς ή ημισυνεχούς τύπου, το άθροισμα των δυνάμεων των εφαρμοζομένων στην περιφέρεια των τροχών επί των οποίων ενεργεί η πέδηση ..." (το υπόλοιπο παραμένει αμετάβλητο). Μετά το σημείο  2.2.2.1, προστίθεται το ακόλουθο νέο σημείο 2.2.3:   "2.2.3.  Αυτόματη πέδηση  2.2.3.1.  Η αποτελεσματικότητα της διατάξεως αυτομάτου πεδήσεως στην περίπτωση ολικής απώλειας της πιέσεως στη γραμμή παροχής του αέρα, όταν γίνεται δοκιμή του φορτωμένου οχήματος από τα 40 km/h, δεν πρέπει να είναι  μικρότερη από 13,5 % της δύναμης που αντιστοιχεί στο μέγιστο βάρος που φέρουν οι τροχοί όταν το όχημα είναι σε αδράνεια. Επιτρέπεται εμπλοκή των τροχών σε επίπεδα αποτελεσματικότητας ανώτερα του 13,5 %."   ΠΡΟΣΑΡΤΗΜΑ ΣΤΟ ΠΑΡΑΡΤΗΜΑ ΙΙ: ΚΑΤΑΝΟΜΗ ΤΩΝ ΔΥΝΑΜΕΩΝ ΠΕΔΗΣΕΩΣ ΜΕΤΑΞΥ ΤΩΝ ΑΞΟΝΩΝ ΤΟΥ ΟΧΗΜΑΤΟΣ (75/524/ΕΟΚ)  Το σημείο 3.1.2. τροποποιείται ως εξής:   "3.1.2.  Στην περίπτωση οχήματος με κινητήρα εγκεκριμένο να έλκει ρυμουλκούμενο της κατηγορίας Ο3 ή Ο4 εφοδιασμένο με διάταξη πεδήσεως πεπιεσμένου αέρα, όταν δοκιμάζεται χωρίς την πηγή ενεργείας, με τη γραμμή παροχής απομονωμένη και με μία αποθήκη  χωρητικότητας 0,5 λίτρου συνδεδεμένη με τη γραμμή ελέγχου, και το σύστημα σε πιέσεις ενάρξεως και πέρατος, η πίεση στην πλήρη λειτουργία του οργάνου χειρισμού της διατάξεως πεδήσεως είναι μεταξύ 6,5 και 8,5 bar στην κεφαλή συζεύξεως της γραμμής παροχής  και της γραμμής ελέγχου, ανεξαρτήτως των συνθηκών φορτίσεως του οχήματος. Οι πιέσεις αυτές πρέπει να διαπιστώνονται εμφανώς στο έλκον όχημα όταν αποσυνδέεται από το ρυμουλκούμενο. Οι ζώνες συμβατότητας στα διαγράμματα 2, 3 και 4Α δεν πρέπει να  εκτείνονται πέραν των 7,5 bar."  Το σημείο 3.1.4.1 τροποποιείται ως εξής:   "3.1.4.1.  Στην περίπτωση οχήματος με κινητήρα εγκεκριμένου να έλκει ρυμουλκούμενο της κατηγορίας Ο3 ή Ο4 εξοπλισμένου με διάταξη πεδήσεως πεπιεσμένου αέρα, η επιτρεπόμενη σχέση μεταξύ του πηλίκου πεδήσεως   TM  PM  και της πιέσεως pm να είναι  εντός των περιοχών που φαίνονται στο διάγραμμα 2." Μετά το σημείο 5.1.2, προστίθεται το ακόλουθο σημείο 5.1.3:   "5.1.3.  Η επιτρεπόμενη σχέση μεταξύ του πηλίκου πεδήσεως  TR  PR  και της πίεσης pm να κείται μέσα στις   υποδεικνυόμενες περιοχές του διαγράμματος 2 για τις καταστάσεις φορτωμένου και κενού οχήματος." Το σημείο 7.3 τροποποιείται ως εξής:   "7.3.  Το σημείο 18.2 του παραρτήματος IX πρέπει να περιλαμβάνει ..." (το υπόλοιπο παραμένει αμετάβλητο). Το σημείο 8.2 τροποποιείται ως εξής:   "8.2.  Οι συνδέσεις δοκιμής πίεσης συμφωνούν με τη διάταξη 4 της προδιαγραφής ISO 3583-1984. Στην αρχή της υποσημείωσης του πίνακα 4Α προστίθεται η ακόλουθη νέα πρόταση:   "Εννοείται ότι μεταξύ των τιμών  TR  PR  = 0 και  TR  PR  = 0,1 δεν είναι αναγκαίο να υπάρχει σχέση αναλογίας  μεταξύ του πηλίκου πεδήσεως  TR  PR  και της μετρούμενης γραμμής πιέσεως στην κεφαλή του συνδέσμου.""   ΠΑΡΑΡΤΗΜΑ ΙΙΙ: ΜΕΘΟΔΟΣ ΜΕΤΡΗΣΕΩΣ ΤΟΥ ΧΡΟΝΟΥ ΑΠΟΚΡΙΣΕΩΣ ΓΙΑ ΤΑ ΟΧΗΜΑΤΑ ΤΑ ΕΦΟΔΙΑΣΜΕΝΑ ΜΕ ΔΙΑΤΑΞΕΙΣ ΠΕΔΗΣΕΩΣ ΠΕΠΙΕΣΜΕΝΟΥ ΑΕΡΑ  Στο σημείο 1.1 προστίθεται στο τέλος:  "Για οχήματα που είναι εφοδιασμένα με βαλβίδες ανίχνευσης φορτίου, αυτές οι διατάξεις πρέπει να τίθενται στη θέση εμφόρτου."  Μετά το σημείο 2.6, προστίθεται το ακόλουθο νέο σημείο 2.7:   "2.7.  Στην περίπτωση οχημάτων με κινητήρα εγκεκριμένων να έλκουν ρυμουλκούμενα των κατηγοριών Ο3 και Ο4 εξοπλισμένα με διάταξη πεδήσεως πεπιεσμένου αέρα, επιπλέον των ανωτέρω απαιτήσεων, επαληθεύονται οι προδιαγραφές του σημείου 2.2.1.18.4.1 του  παραρτήματος Ι με τη διεξαγωγή της ακόλουθης δοκιμής:   α) με μέτρηση της πίεσης στο άκρο σωληνώσεως μήκους 2,5m εσωτερικής διαμέτρου 13mm, η οποία συναρμόζεται στην κεφαλή συζεύξεως της γραμμής παροχής-   β) με προσομοίωση μιας αστοχίας της γραμμής  ελέγχου στην κεφαλή συζεύξεως-   γ) με ενεργοποίηση του οργάνου χειρισμού της κυρίας διατάξεως πεδήσεως σε 0,2 δευτερόλεπτα, όπως περιγράφεται στο σημείο 2.3 ανωτέρω." Το σημείο 4.2 τροποποιείται ως εξής:   "4.2.  Οι συνδέσεις της δοκιμής πίεσης πρέπει να πληρούν τη διάταξη 4 της προδιαγραφής ISO 3583-1984."   ΠΑΡΑΡΤΗΜΑ IV: ΑΠΟΘΗΚΕΣ ΕΝΕΡΓΕΙΑΣ ΚΑΙ ΠΗΓΕΣ ΕΝΕΡΓΕΙΑΣ  Α. Συστήματα πεδήσεως με πεπιεσμένο αέρα  Το σημείο 1.3.1 τροποποιείται ως εξής:   "1.3.1.  Οι αποθήκες που τοποθετούνται σε ρυμουλκούμενα πρέπει να είναι τέτοιες ώστε μετά από οκτώ ενεργοποιήσεις πλήρους διαδρομής του οργάνου χειρισμού της κυρίας διατάξεως πεδήσεως του έλκοντος οχήματος, η πίεση που παρέχεται στα λειτουργούντα  εξαρτήματα, που τη χρησιμοποιούν, να μην κατέρχεται κάτω από επίπεδο ισοδύναμο προς το ήμισυ της τιμής που λαμβάνεται κατά την πρώτη εξάσκηση της πεδήσεως και χωρίς να ενεργοποιηθεί είτε η διάταξη αυτόματης πεδήσεως είτε η διάταξη πεδήσεως σταθμεύσεως  του ρυμουλκουμένου." Το σημείο 1.3.2.1 τροποποιείται ως εξής:   "1.3.2.1.  Η πίεση στις αποθήκες κατά την έναρξη κάθε δοκιμής είναι 8,5 bar." Το σημείο 3.2 τροποποιείται ως εξής:   "3.2.  Οι συνδέσεις της δοκιμής πιέσεως πρέπει να πληρούν τη διάταξη 4 της προδιαγραφής ISO 3583-1984."   ΠΑΡΑΡΤΗΜΑ V: ΠΕΔΕΣ ΕΛΑΤΗΡΙΟΥ  Στο σημείο 2.3 προστίθενται οι ακόλουθες νέες προτάσεις μεταξύ τρίτης και τέταρτης πρότασης:  "Σε κάθε περίπτωση κατά τη διάρκεια της επαναφόρτισης του συστήματος πεδήσεως από μηδενική πίεση, οι πέδες ελατηρίου δεν πρέπει να απελευθερώνονται μέχρις ότου η πίεση στη διάταξη κυρίας πεδήσεως να είναι επαρκής ώστε να εξασφαλίζεται τουλάχιστον η  προβλεπόμενη αποτελεσματικότητα της διατάξεως εφεδρικής πεδήσεως του φορτωμένου οχήματος, χρησιμοποιώντας το όργανο χειρισμού της κυρίας πεδήσεως."   ΠΑΡΑΡΤΗΜΑ VII: ΠΕΡΙΠΤΩΣΕΙΣ ΓΙΑ ΤΙΣ ΟΠΟΙΕΣ ΟΙ ΔΟΚΙΜΕΣ ΤΩΝ ΤΥΠΩΝ Ι ΚΑΙ ΙΙ (Ή ΙΙα) ΔΕΝ ΕΙΝΑΙ ΑΝΑΓΚΑΙΟ ΝΑ ΠΡΑΓΜΑΤΟΠΟΙΗΘΟΥΝ ΕΠΙ ΟΧΗΜΑΤΟΣ ΥΠΟΒΑΛΛΟΜΕΝΟΥ ΠΡΟΣ ΕΓΚΡΙΣΗ  Σε όλα τα ακόλουθα σημεία να γίνει αντικατάσταση της λέξης "εναπομένουσα" με τη λέξη "θερμή":   - προσάρτημα 1:  Σημεία 3.1.2, 3.2.1, 3.5.1.1, 3.5.2.4 και 4.3.7,  - προσάρτημα 2:  Σημείο 2 (πίνακας).   ΠΑΡΑΡΤΗΜΑ IX: ΓΝΩΣΤΟΠΟΙΗΣΗ ΣΧΕΤΙΚΑ ΜΕ ΤΗΝ ΕΓΚΡΙΣΗ ΤΥΠΟΥ ΟΧΗΜΑΤΟΣ ΟΣΟΝ ΑΦΟΡΑ ΤΗΝ ΠΕΔΗΣΗ  Το σημείο 7 τροποποιείται ως εξής:   "7.  Κατανομή της μάζας στους άξονες  (μέγιστη τιμή) " Το σημείο 8 τροποποιείται ως εξής:   "8.  Κατασκευαστής και τύπος των επενδύσεων πέδης  8.1.  Εναλλακτικές επενδύσεις πέδης  8.1.1.  Μέθοδος δοκιμών για την έγκριση: έλεγχος οχήματος/παράρτημα XII/ή (4) " Το σημείο 9.4.3 τροποποιείται ως εξής:   "9.4.3.  Κεντροαξονικό ρυμουλκούμενο: αναφέρατε επίσης " Μετά στο σημείο 9.4.4, προστίθεται το σημείο 9.4.5:   "9.4.5,  Ρυμουλκούμενο της κατηγορίας Ο: με πέδη/χωρίς πέδη (4)" Μετά το σημείο 9.5, προστίθεται στο σημείο 9.6:   "9.6.  Το όχημα είναι/ δεν είναι εξοπλισμένο (4) να έλκει ρυμουλκούμενο με διάταξη απεμπλοκής." Το σημείο 13 τροποποιείται ως εξής:   "13.  Μάζα του οχήματος σε "  Το σημείο 14.2 τροποποιείται ως εξής:  "14.2.  Δοκιμή τύπου Ο,   κινητήρας συμπλεγμένος   κύρια πέδηση   σύμφωνα με το παράρτημα ΙΙ παράγραφος 2.1.1.1.1." Η τρίτη στήλη του πίνακα τροποποιείται ως εξής:  "Μετρηθείσα δύναμη που εφαρμόζεται στο χειριστήριο (Ν)"  Το σημείο 14.5 τροποποιείται ως εξής:   "14.5.  Διάταξη(εις) πεδήσεως(εων) που χρησιμοποιήθηκαν κατά τη δοκιμή τύπου ΙΙ/ΙΙα (4)........" Το σημείο 14.6 τροποποιείται ως εξής:   "14.6.  Χρόνος ανταπόκρισης και  14.6.1.  Χρόνος ανταπόκρισης σε  14.6.2.  Χρόνος ανταπόκρισης σε Το σημείο 14.7.2 τροποποιείται ως εξής:  "14.7.2.        Άξονες οχήματος   Ελεγχόμενος άξονας   Μάζα ανά άξονα (*)   Απαιτούμενη δύναμη πεδήσεως στους τροχούς  Ταχύτητα  Μάζα ανά άξονα (*)  Εξασκούμενες δυνάμεις στους τροχούς  Ταχύτητα   kg  N  km/h  kg  N  km/h          Άξονας 1                 Άξονας 2                Άξονας 3                Άξονας 4               (*) Τεχνικά επιτρεπόμενη μέγιστη μάζα ανά άξονα."   "14.7.3.      Ολική μάζα του οχήματος που παρουσιάστηκε για έγκριση τύπου  . . . κγ     Απαιτούμενη δύναμη πεδήσεως στους τροχούς  . . . Ν     Απαιτούμενη ροπή πεδήσεως στον κύριο άξονα της πέδης  . . . Νμ     Λαμβανόμενη ροπή πεδήσεως στον κύριο άξονα της  πέδης (σύμφωνα με το διάγραμμα)"  . . . Νμ    Στο σημείο 14.7.4 του πίνακα η λέξη "εναπομένουσα" αντικαθίσταται με τη λέξη "θερμή".  Μετά το σημείο 19.2 προστίθενται τα ακόλουθα νέα σημεία 20 και 21:   "20.  Αυτόματη πέδηση σε ρυμουλκούμενα εφοδιασμένα με πέδες αέρος (αερόφρενα)..  20.1.  Επιτευχθέν πηλίκον πεδήσεως  21.  Ρυμουλκούμενα με ηλεκτρικό σύστημα πέδησης  21.1.  Πληροί το όχημα τις απαιτήσεις του παραρτήματος XI: ναι/όχι (4)  21.2.   Επιτευχθέν πηλίκον πεδήσεως " Τα σημεία 20 έως 27 να αναριθμηθούν ως σημεία 22 έως 29.  Η υποσημείωση τροποποιείται ως εξής:  " (1) Σε περίπτωση ημιρυμουλκούμενου, η ενδεικνυόμενη μάζα αντιστοιχεί στο φορτίο του πέμπτου τροχού."   ΠΑΡΑΡΤΗΜΑ X: ΑΠΑΙΤΗΣΕΙΣ ΠΟΥ ΙΣΧΥΟΥΝ ΣΕ ΔΟΚΙΜΕΣ ΓΙΑ ΟΧΗΜΑΤΑ ΕΦΟΔΙΑΣΜΕΝΑ ΜΕ ΔΙΑΤΑΞΕΙΣ ΑΝΤΙΕΜΠΛΟΚΗΣ  Το σημείο 6.1.2 τροποποιείται ως εξής:   "6.1.2.  Το αρχικό επίπεδο ενέργειας... ισοδύναμο με μία πίεση 8,5 bar στην κεφαλή σύζευξης της γραμμής παροχής του ρυμουλκουμένου." (το υπόλοιπο παραμένει αμετάβλητο). Το σημείο 6.1.5 τροποποιείται ως εξής:   "6.1.5.  Στο τέλος της πεδήσεως, με το όχημα ακινητοποιημένο, το όργανο χειρισμού της διατάξεως κυρίας πεδήσεως ενεργοποιείται πλήρως μία φορά. Κατά τη διάρκεια αυτής της ενεργοποίησης, η πίεση στα κυκλώματα λειτουργίας πρέπει να είναι επαρκής,  ώστε να παρέχει συνολική δύναμη πεδήσεως στην περιφέρεια των τροχών ίση με όχι λιγότερο από το 22,5 % της δυνάμεως που αντιστοιχεί στο μέγιστο βάρος που φέρουν οι τροχοί, όταν το όχημα είναι ακινητοποιημένο, και χωρίς να προκαλείται αυτόματη  ενεργοποίηση οποιουδήποτε συστήματος πεδήσεως που δεν βρίσκεται υπό τον έλεγχο της διατάξεως απεμπλοκής."   ΠΑΡΑΡΤΗΜΑ ΧΙΙ: ΜΕΘΟΔΟΣ ΔΟΚΙΜΗΣ ΜΕ ΔΥΝΑΜΟΜΕΤΡΟ ΑΔΡΑΝΕΙΑΣ ΓΙΑ ΤΗΝ ΕΠΕΝΔΥΣΗ ΤΩΝ ΠΕΔΩΝ  Στα σημεία 4.4.3.1, 4.4.3.2, 4.5.3, 4.5.3.1 και 4.5.3.2 να γίνει αντικατάσταση της λέξεως "εναπομένουσα" με τη λέξη "θερμή".


Avis juridique important

|

32001L0039

Οδηγία 2001/39/ΕΚ της Επιτροπής, της 23ης Μαΐου 2001, για τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ που αφορούν αντιστοίχως τον καθορισμό των ανωτάτων ορίων για τα υπολείμματα φυτοφαρμάκων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών

Επίσημη Εφημερίδα αριθ. L 148 της 01/06/2001 σ. 0070 - 0077

Οδηγία 2001/39/ΕΚ της Επιτροπήςτης 23ης Μαΐου 2001για τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ που αφορούν αντιστοίχως τον καθορισμό των ανωτάτων ορίων για τα υπολείμματα φυτοφαρμάκων πάνω και μέσα στα σιτηρά, στα τρόφιμα ζωικής προέλευσης και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων μέσα και πάνω στα σιτηρά(1), όπως τροποποιήθηκε τελευταία από την οδηγία 2000/82/ΕΚ της Επιτροπής(2), και ιδίως το άρθρο 10,την οδηγία 86/363/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα τρόφιμα ζωικής προέλευσης(3), όπως τροποποιήθηκε τελευταία από την οδηγία 2000/82/ΕΚ, και ιδίως το άρθρο 10,την οδηγία 90/642/ΕΟΚ του Συμβουλίου της 27ης Νοεμβρίου 1990 για τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(4), όπως τροποποιήθηκε τελευταία από την οδηγία 2000/82/ΕΚ της Επιτροπής, και ιδίως το άρθρο 7,την οδηγία 91/414/ΕΟΚ, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(5), όπως τροποποιήθηκε τελευταία από την οδηγία 2000/21/ΕΚ(6), και ιδίως το άρθρο 4 παράγραφος 1 στοιχείο στ),Εκτιμώντας τα ακόλουθα:(1) Οι νέες δραστικές ουσίες azimsulfuron και prohexadione calcium έχουν συμπεριληφθεί στο παράρτημα Ι της οδηγίας 91/414/ΕΟΚ με τις οδηγίες της Επιτροπής 1999/80/ΕΚ(7) και 2000/50/ΕΚ(8) αντιστοίχως, προς χρήση ως ανασταλτικό της βλάστησης ζιζανιοκτόνο στις ορυζοκαλλιέργειες και ως ρυθμιστής ανάπτυξης των φυτών.(2) Οι ουσίες προστέθηκαν στο παράρτημα Ι της οδηγίας 91/414/ΕΟΚ με βάση την εκτίμηση των υποβληθέντων στοιχείων σχετικά με τις προταθείσες χρήσεις.(3) Πριν από την προσθήκη των ουσιών στο παράρτημα Ι της οδηγίας 91/414/ΕΟΚ είχε επιτραπεί προσωρινά η χρήση τους σε ορισμένα κράτη μέλη σύμφωνα με το άρθρο 8 παράγραφος 1 της οδηγίας. Μετά την προσθήκη των ουσιών στο παράρτημα Ι, τα εν λόγω κράτη μέλη ενέκριναν ορισμένα φυτοπροστατευτικά προϊόντα τα οποία περιλαμβάνουν τις ουσίες αυτές σύμφωνα με το άρθρο 4 της οδηγίας και καθόρισαν προσωρινά ανώτατα όρια υπολειμμάτων σύμφωνα με τις απαιτήσεις του άρθρου 4 παράγραφος 1 στοιχείο στ). Σύμφωνα με τις απαιτήσεις της οδηγίας, τα όρια αυτά και τα στοιχεία στα οποία βασίζονται κοινοποιήθηκαν στην Επιτροπή. Οι εν λόγω πληροφορίες και τα στοιχεία που αφορούν άλλες χρήσεις έχουν ανασκοπηθεί καν επαρκούν για τον καθορισμό ορισμένων ανωτάτων ορίων υπολειμμάτων. Σε περίπτωση που δεν υπάρχουν κοινοτικά ανώτατα όρια υπολειμμάτων (ΑΟΥ) ή προσωρινά ΑΟΥ, τα κράτη μέλη καθορίζουν προσωρινά εθνικά ΑΟΥ σύμφωνα με το άρθρο 4 παράγραφος 1 στοιχείο στ) της οδηγίας, πριν να χορηγηθεί η άδεια. Σύμφωνα με το άρθρο 5 της οδηγίας 86/363/ΕΟΚ το ίδιο ισχύει για τα προσωρινά ΑΟΥ για τα ζωικά προϊόντα στην περίπτωση που τα προϊόντα τα οποία περιέχουν υπολείμματα δραστικής ουσίας δύνανται να χρησιμοποιηθούν ως ζωοτροφές.(4) Για την προσθήκη τους στο παράρτημα Ι της οδηγίας 91/414/ΕΟΚ, οι τεχνικές και επιστημονικές αξιολογήσεις των δραστικών ουσιών azimsulfuron και prohexadione calcium έλαβαν την τελική τους μορφή στις 2 Ιουλίου 1999 και 16 Ιουνίου 2000, αντιστοίχως, στις εκθέσεις ανασκόπησης της Επιτροπής για τις azimsulfuron και prohexadione calcium. Στις εν λόγω εκθέσεις ανασκόπησης, η αποδεκτή ημερήσια δόση (ΑΗΔ) για την azimsulfuron καθορίστηκε σε 0,1 mg/kg βάρους σώματος/ημέρα και για την prohexadione calcium σε 0,2 mg/kg βάρους σώματος/ημέρα. Η έκθεση των καταναλωτών, καθόλη τη διάρκεια της ζωής τους, σε τρόφιμα για τα οποία έχουν χρησιμοποιηθεί azimsulfuron και prohexadione calcium έχει εκτιμηθεί και αξιολογηθεί σύμφωνα με τις διαδικασίες και τις πρακτικές που χρησιμοποιούνται εντός της Κοινότητας, συνεκτιμώντας τις κατευθυντήριες οδηγίες που δημοσιεύθηκαν από την Παγκόσμια Οργάνωση Υγείας(9) και τη γνώμη της επιστημονικής επιτροπής φυτών περί της εν λόγω μεθοδολογίας(10). Έχει υπολογισθεί ότι τα ΑΟΥ που καθορίζονται με την παρούσα οδηγία δεν οδηγούν σε υπέρβαση αυτών των ΑΗΔ.(5) Οι οξείες τοξικές επιδράσεις που απαιτούν τη θέσπιση μιας δόσης αναφοράς οξείας επίδρασης δεν παρατηρήθηκαν κατά την αξιολόγηση και τη συζήτηση που προηγήθηκε της προσθήκης των azimsulfuron και prohexadione calcium στο παράρτημα Ι της οδηγίας 91/414/ΕΟΚ.(6) Για να εξασφαλιστεί η ενδεδειγμένη προστασία των καταναλωτών από την έκθεση σε υπολείμματα πάνω και μέσα σε προϊόντα για τα οποία δεν έχει χορηγηθεί έγκριση, είναι σκόπιμο να καθοριστούν προσωρινά ανώτατα όρια υπολειμμάτων στο χαμηλότερο όριο ανίχνευσης για όλα τα προϊόντα που καλύπτονται από τις οδηγίες 86/362/ΕΟΚ, 86/363/ΕΟΚ και 90/462/ΕΟΚ. Ο καθορισμός, σε κοινοτική κλίμακα, των εν λόγω προσωρινών ανώτατων ορίων υπολειμμάτων δεν εμποδίζει τα κράτη μέλη να καθορίσουν προσωρινά ανώτατα όρια υπολειμμάτων για τις azimsulfuron και prohexadione calcium σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ και με το παράρτημά της IV. Η περίοδος η οποία θεωρείται επαρκής για τον εντοπισμό των περισσότερων περαιτέρω χρήσεων των azimsulfuron και prohexadione calcium είναι τέσσερα έτη. Μετά την παρέλευση της περιόδου αυτής πρέπει να καταστούν οριστικά τα εν λόγω προσωρινά ανώτατα όρια υπολειμμάτων.(7) Τα μέτρα που προβλέπονται στην παρούσα οδηγία έχουν κοινοποιηθεί στον Παγκόσμιο Οργανισμό Εμπορίου και έχουν ληφθεί υπόψη οι παρατηρήσεις που ελήφθησαν. Με βάση την υποβολή αποδεκτών στοιχείων, η Επιτροπή θα εξετάσει τη δυνατότητα καθορισμού των ανοχών κατά τις εισαγωγές όσον αφορά τα ανώτατα όρια υπολειμμάτων για ειδικούς συνδυασμούς φυτοφαρμάκων/καλλιεργειών.(8) Έχει ληφθεί υπόψη η γνώμη της επιστημονικής επιτροπής φυτών, και ιδίως οι συμβουλές και οι συστάσεις που αφορούν την προστασία των καταναλωτών από τρόφιμα για τα οποία έχουν χρησιμοποιηθεί φυτοφάρμακα.(9) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Στο μέρος Α του παραρτήματος ΙΙ της οδηγίας 86/362/ΕΟΚ προστίθενται τα ακόλουθα:>ΘΕΣΗ ΠΙΝΑΚΑ>Άρθρο 2Στο μέρος Β του παραρτήματος ΙΙ της οδηγίας 86/363/ΕΟΚ προστίθενται τα ακόλουθα:>ΘΕΣΗ ΠΙΝΑΚΑ>Άρθρο 3Οι στήλες που αφορούν τα "azimsulfuron" και "prohexadione (προεξαδιόνη και τα άλατα αυτής εκφραζόμενα σε προεξαδιόνη)" του παραρτήματος της παρούσας οδηγίας προστίθενται στο παράρτημα ΙΙ της οδηγίας 90/642/ΕΟΚ.Άρθρο 4Τα κράτη μέλη θεσπίζουν και δημοσιεύουν πριν από τις 31 Δεκεμβρίου 2001 το αργότερο, τις αναγκαίες διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.Εφαρμόζουν τις διατάξεις αυτές από την 1η Ιανουαρίου 2002.Όταν τα κράτη μέλη θεσπίζουν τις εν λόγω διατάξεις, οι τελευταίες παραπέμπουν στην παρούσα οδηγία ή συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 5Η παρούσα οδηγία αρχίζει να ισχύει την εικοστή ημέρα μετά τη δημοσιευσή της στην Επίσημη Εφημερίδα των Ευρωπαϊκών Κοινοτήτων.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 23 Μαΐου 2001.Για την ΕπιτροπήDavid ByrneΜέλος της Επιτροπής(1) ΕΕ L 221 της 7.8.1986, σ. 37.(2) ΕΕ L 3 της 6.1.2001, σ. 18.(3) ΕΕ L 221 της 7.8.1986, σ. 43.(4) ΕΕ L 350 της 14.12.1990, σ. 71.(5) ΕΕ L 230 της 19.8.1991, σ. 1.(6) ΕΕ L 69 της 10.3.2001, σ. 17.(7) ΕΕ L 210 της 10.8.1999, σ. 13.(8) ΕΕ L 198 της 4.8.2000, σ. 39.(9) Κατευθυντήριες οδηγίες για την πρόληψη της λήψης υπολειμμάτων φυτοφαρμάκων μέσω της τροφής (αναθεωρημένες), που καταρτίστηκαν από το επισιτιστικό πρόγραμμα "GEMS/Food Programme" σε συνεργασία με την επιτροπή του κώδικα για τα υπολείμματα φυτοφαρμάκων, που δημοσιεύθηκαν από την Παγκόσμια Οργάνωση Υγείας το 1997 (WHO/FSF/FOS/97.7).(10) Γνώμη της επιστημονικής επιτροπής φυτών όσον αφορά ζητήματα σχετικά με την τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ (γνώμη που διατύπωσε η επιστημονική επιτροπή φυτών στις 14 Ιουλίου 1998) (http://europa.eu.int/cοmm/dg24/health/sc/scp/out21-en.html).ΠΑΡΑΡΤΗΜΑ>ΘΕΣΗ ΠΙΝΑΚΑ>


Avis juridique important

|

31990L0428

Οδηγία 90/428/ΕΟΚ του Συμβουλίου της 26ης Ιουνίου 1900 σχετικά με το εμπόριο ιπποειδών που προορίζονται για αγώνες και με τους όρους συμμετοχής στους αγώνες αυτούς

Επίσημη Εφημερίδα αριθ. L 224 της 18/08/1990 σ. 0060 - 0061 Φινλανδική ειδική έκδοση: Κεφάλαιο 3 τόμος 33 σ. 0178  Σουηδική ειδική έκδοση: Κεφάλαιο 3 τόμος 33 σ. 0178

ΟΔΗΓΙΑ ΤΟΥ ΣΥΜΒΟΥΛΙΟΥ της 26ης Ιουνίου 1990 σχετικά με το εμπόριο ιπποειδών που προορίζονται για αγώνες και με τους όρους συμμετοχής στους αγώνες αυτούς (90/428/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη:  την συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,  την πρόταση της Επιτροπής^(1),  την γνώμη του Ευρωπαϊκού Κοινοβουλίου^(2),  την γνώμη της Οικονομικής και Κοινωνικής Επιτροπής^(3),  Εκτιμώντας,  ότι τα ιπποειδή, ως ζωντανά ζώα, περιλαμβάνονται στον κατάλογο των προϊόντων που απαριθμούνται στο παράρτημα ΙΙ της συνθήκης- ότι, προκειμένου να εξασφαλισθεί μια ορθολογική εξέλιξη της παραγωγής των ιπποειδών και να αυξηθεί κατ' αυτό τον τρόπο η παραγωγικότητα του τομέα αυτού, θα πρέπει να καθορισθούν σε κοινοτικό επίπεδο οι κανόνες σχετικά με το ενδοκοινοτικό εμπόριο  ιπποειδών που προορίζονται για αγώνες- ότι η εκτροφή αλόγων, και ιδίως αλόγων ιπποδρομιών, εντάσσεται γενικά στο πλαίσιο των γεωργικών δραστηριοτήτων- ότι αποτελεί πηγή εσόδων για ένα μέρος του γεωργικού πληθυσμού- ότι υπάρχουν διαφορές στην Κοινότητα όσον αφορά τους κανόνες πρόσβασης στους αγώνες και ότι μπορούν να αποτελέσουν εμπόδιο στις ενδοκοινοτικές συναλλαγές- ότι το εμπόριο ιπποειδών που προορίζονται για αγώνες και η συμμετοχή στους αγώνες αυτούς, μπορούν να διακυβευθούν από τις διαφορές που υπάρχουν στους κανόνες που αφορούν τη χρησιμοποίηση ενός ποσοστού του ποσού των επάθλων και των κερδών για τη  διαφύλαξη, την προώθηση και τη βελτίωση της εκτροφής τους στα κράτη μέλη- ότι η καθιέρωση της ελεύθερης πρόσβασης στους αγώνες προϋποθέτει την εναρμόνιση αυτών των κανόνων- ότι, μέχρι να επιτευχθεί αυτή η εναρμόνιση, θα πρέπει, ιδίως, για να διατηρηθεί ή να αυξηθεί η παραγωγικότητα στον τομέα αυτό, να επιτραπεί στα κράτη μέλη να διαθέτουν ένα ποσοστό των επάθλων και των κερδών για τη διαφύλαξη, την προώθηση και τη βελτίωση  της εκτροφής τους- ότι θα πρέπει, ωστόσο, να καθορισθεί ένα ανώτατο όριο για το ποσοστό αυτό-  ότι είναι σκόπιμο να ληφθούν μέτρα όσον αφορά την εφαρμογή σε ορισμένους τομείς τεχνικού χαρακτήρα- ότι, για να εφαρμοστούν τα προβλεπόμενα μέτρα, θα πρέπει να προβλεφθεί μια διαδικασία στενής και αποτελεσματικής συνεργασίας μεταξύ των κρατών μελών και  της Επιτροπής στα πλαίσια της μόνιμης ζωοτεχνικής επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:    Άρθρο 1 Η παρούσα οδηγία θεσπίζει τους όρους για το εμπόριο ιπποειδών που προορίζονται για αγώνες και τους όρους συμμετοχής των ιπποειδών στους αγώνες αυτούς.  Άρθρο 2 Για τους σκοπούς της παρούσας οδηγίας, ισχύουν οι ορισμοί που περιέχονται στο άρθρο 2 της οδηγίας 90/427/ΕΟΚ του Συμβουλίου σχετικά με τους όρους ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών^(4).  Επιπλέον, νοείται ως "αγώνας" κάθε ιππικός αγώνας, και ιδίως οι ιπποδρομίες, η υπερπήδηση εμποδίων (jumping), οι αρματοδρομίες και οι διαγωνισμοί ιππαγωγής (dressage), επιδείξεως και βαδίσματος.  Άρθρο 3 1.  Οι κανόνες που διέπουν τους αγώνες δεν επιτρέπεται να κάνουν καμία διάκριση μεταξύ των ιπποειδών που είναι καταχωρημένα στο κράτος μέλος στο οποίο οργανώνεται ο αγώνας και των ιπποειδών που είναι καταχωρημένα σε άλλο κράτος μέλος.  2.  Οι κανόνες που διέπουν τους αγώνες δεν επιτρέπεται να κάνουν καμία διάκριση μεταξύ των ιπποειδών καταγωγής του κράτους μέλους στο οποίο οργανώνεται ο αγώνας και των ιπποειδών καταγωγής άλλου κράτους μέλους.  Άρθρο 4 1.  Οι υποχρεώσεις που αναφέρει το άρθρο 3 αφορούν, ιδίως:  α) ^τα κριτήρια, ιδίως προκειμένου περί κατώτατων ή ανώτατων ορίων, για τη συμμετοχή στον αγώνα- β) την κρίση κατά τους αγώνες-  γ) τα έπαθλα ή τα κέρδη που ενδεχομένως απορρέουν από τον αγώνα.  2.  Εντούτοις:  α) ^οι υποχρεώσεις που αναφέρονται στο άρθρο 3 δεν αποκλείουν τη διοργάνωση αγώνων:  - αποκλειστικά για ιπποειδή εγγεγραμμένα σε ένα δεδομένο γενεαλογικό βιβλίο, προκειμένου να επιτευχθεί η βελτίωση της φυλής,  - περιφερειακών για την επιλογή των ιπποειδών,  - που αποτελούν εκδήλωση ιστορικού ή παραδοσιακού χαρακτήρα.  Το κράτος μέλος που προτίθεται να χρησιμοποιήσει τις δυνατότητες αυτές ενημερώνει σχετικά εκ των προτέρων και κατά γενικό κανόνα την Επιτροπή- β) τα κράτη μέλη εξουσιοδοτούνται να επιφυλάσσουν για κάθε αγώνα ή είδος αγώνα, μέσω των επίσημα αναγνωρισμένων ή εγκεκριμένων για το σκοπό αυτό οργανισμών, ένα ποσοστό του συνολικού ποσού των αναφερομένων στο στοιχείο γ) της παραγράφου 1 επάθλων ή κερδών  για τη διαφύλαξη, την προώθηση και τη βελτίωση της ιπποτροφίας.  Το ποσοστό αυτό δεν θα πρέπει να υπερβαίνει το 30 % κατά το 1991, το 25 % κατά το 1992 και το 20 % κατά το 1993.  Τα κριτήρια για την κατανομή αυτών των χρημάτων στους ιπποτρόφους του οικείου κράτους μέλους πρέπει να κοινοποιούνται στην Επιτροπή και στα άλλα κράτη μέλη, στα πλαίσια της μόνιμης ζωοτεχνικής επιτροπής.  Το Συμβούλιο θα επανεξετάσει, πριν από τις 31 Δεκεμβρίου 1992, τις συνθήκες εφαρμογής αυτών των διατάξεων βάσει εκθέσεως της Επιτροπής όπου θα συνεκτιμάται η πρόοδος της εναρμόνισης που θα έχει σημειωθεί ως προς το σύνολο των προβλημάτων που δημιουργούν  οι συνθήκες εκτροφής των αλόγων αγώνων και η οποία θα συνοδεύεται από τις κατάλληλες προτάσεις, σχετικά με τις οποίες το Συμβούλιο θα αποφασίσει με ειδική πλειοψηφία.  3.  Οι γενικές λεπτομέρειες εφαρμογής του παρόντος άρθρου καθορίζονται με τη διαδικασία που προβλέπεται στο άρθρο 6.  Άρθρο 5 1.  Εν αναμονή των αποφάσεων που πρόκειται να ληφθούν σύμφωνα με το άρθρο 4 της οδηγίας 90/427/ΕΟΚ, όταν απορρίπτεται αίτηση συμμετοχής σε αγώνα ενός ιπποειδούς καταχωρημένου σ' ένα κράτος μέλος, οι λόγοι της απόρριψης πρέπει να ανακοινώνονται  γραπτώς στον ιδιοκτήτη ή τον εκπρόσωπό του.  2.  Στην περίπτωση που αναφέρει η παράγραφος 1, ο ιδιοκτήτης ή ο εκπρόσωπός του έχει δικαίωμα να ζητήσει τη γνώμη εμπειρογνώμονα σύμφωνα με τους όρους που προβλέπονται στο άρθρο 8 παράγραφος 2 της οδηγίας 89/662/ΕΟΚ^(5), οι οποίοι και εφαρμόζονται κατ'  αναλογία.  3.  Η Επιτροπή ορίζει τις λεπτομέρειες εφαρμογής του παρόντος άρθρου σύμφωνα με τη διαδικασία που προβλέπεται στο άρθρο 6.  Άρθρο 6 Σε περίπτωση παραπομπής στη διαδικασία του παρόντος άρθρου, η μόνιμη ζωοτεχνική επιτροπή που έχει συσταθεί με την απόφαση 77/505/ΕΟΚ^(6), αποφασίζει σύμφωνα με τους κανόνες που καθορίζονται στο άρθρο 11 της οδηγίας 88/661/ΕΟΚ^(7).  Άρθρο 7 Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή τους προς την παρούσα οδηγία, το αργότερο έως την 1η Ιουλίου 1991. Ενημερώνουν αμέσως την Επιτροπή.  Άρθρο 8 Η παρούσα οδηγία απευθύνεται στα κράτη μέλη.   Λουξεμβούργο, 26 Ιουνίου 1990.  Για το Συμβούλιο Ο Πρόεδρος M. O'KENNEDY   (1) ΕΕ αριθ. C 327 της 30.^12.^1989, σ. 61. (2) ΕΕ αριθ. C 149 της 18.^6.^1990. (3) ΕΕ αριθ. C 62 της 12.^3.^1990, σ. 46.(4) Βλέπε σελίδα 55 της παρούσας Επίσημης Εφημερίδας.(5) EE ariu. L 395 thw 30. 12. 1989, s. 13. (6) EE ariu. L 206 thw 12. 8. 1977, s. 11. (7) EE ariu. L 382 thw 31. 12. 1988, s. 16.


Avis juridique important

|

31973L0361

Οδηγία 73/361/ΕΟΚ του Συμβουλίου της 19ης Νοεμβρίου 1973 περί προσεγγίσεως των νομοθετικών, κανονιστικών και διοικητικών διατάξεων των κρατών μελών των αναφερομένων στην πιστοποίηση και σήμανση καλωδίων (συρματοσχοίνων), αλύσεων και αρπαγών (γάντζων)

Επίσημη Εφημερίδα αριθ. L 335 της 05/12/1973 σ. 0051 - 0055 Φινλανδική ειδική έκδοση: Κεφάλαιο 13 τόμος 3 σ. 0168  Ελληνική ειδική έκδοση: Κεφάλαιο 13 τόμος 2 σ. 0140  Σουηδική ειδική έκδοση: Κεφάλαιο 13 τόμος 3 σ. 0168  Ισπανική ειδική έκδοση: Κεφάλαιο 13 τόμος 3 σ. 0093  Πορτογαλική ειδική έκδοση : Κεφάλαιο 13 τόμος 3 σ. 0093

ΟΔΗΓΙΑ ΤΟΥ ΣΥΜΒΟΥΛΙΟΥ της 19ης Νοεμβρίου 1973 περί προσεγγίσεως των νομοθετικών κανονιστικών και διοικητικών διατάξεων των Κρατών μελών των αναφερομένων στην πιστοποίηση και σήμανση καλωδίων (συρματοσχοίνων), αλύσεων και αρπαγών (γάντζων)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι σε αρκετά Κράτη μέλη απαιτείται η πιστοποίηση και σήμανση ορισμένων συρματοσχοίνων, αλύσεων και αρπαγών (γάντζων) που προορίζονται να χρησιμοποιηθούν για ανυψωτικές εργασίες ή μετακίνηση υλικών- ότι οι προδιαγραφές αυτές διαφέρουν από το ένα Κράτος  μέλος στο άλλο- ότι οι διαφορές αυτές εμποδίζουν τις συναλλαγές στο εσωτερικό της Ευρωπαϊκής Οικονομικής Κοινότητος- ότι τα εμπόδια αυτά κατά τη δημιουργία και τη λειτουργία της κοινής αγοράς δύνανται να περιορισθούν, ακόμη και να εξαλειφθούν, αν οι αυτές προδιαγραφές περί πιστοποιήσεως και σημάνσεως των καλωδίων (συρματοσχοίνων), αλύσεων και αρπαγών θεσπισθούν από  όλα τα Κράτη μέλη είτε σε συμπλήρωση είτε σε αντικατάσταση των ισχυουσών εθνικών διατάξεων- ότι η παρούσα οδηγία περιορίζεται στις διατάξεις που αφορούν την πιστοποίηση και τη σήμανση των καλωδίων, αλύσεων και αρπαγών- ότι η πιστοποιήση και η σήμανση θα επιτρέψουν στους κατασκευαστές και τους χρησιμοποιούντες ανυψωτικά μηχανήματα να γνωρίσουν μεταξύ άλλων τα χαρακτηριστικά των εν λόγω καλωδίων, αλύσεων και αρπαγών- ότι εξάλλου οδηγίες που θα εκδοθούν μεταγενεστέρως σχετικώς με τους κανόνες κατασκευής των διαφόρων ανυψωτικών μηχανημάτων θα περιλαμβάνουν διατάξεις σχετικές με την ειδική χρήση συρματοσχοίνων, αλύσεων και αγκίστρων- ότι η τεχνολογική πρόοδος απαιτεί ταχεία προσαρμογή των τεχνικών διατάξεων που αφορούν τα ανυψωτικά μηχανήματα και μέσα- ότι είναι σκόπιμο, για να διευκολυνθεί η εφαρμογή των απαραιτήτων για το σκοπό αυτόν μέτρων, να προβλεφθεί μια διαδικασία που να καθιερώνει στενή συνεργασία μεταξύ των Κρατών μελών και της Επιτροπής, εντός του πλαισίου μιας επιτροπής για την προσαρμογή  στην τεχνολογική πρόοδο των διατάξεων που έχουν σκοπό την εξάλειψη των τεχνικών εμποδίων στις ενδοκοινοτικές συναλλαγές στον τομέα των ανυψωτικών μηχανημάτων και μέσων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία αφορά τα ανυψωτικά μέσα, αποκλειομένων:  - των μεταχειρισμένων ανυψωτικών μέσων,  - των ανυψωτικών μέσων που χρησιμοποιούνται σε πλοία και σε σιδηροδρόμους, τροχιοδρόμους συρομένους δια συρματοσχοίνων (funiculaires) ή εναερίους θαλάμους.  Ως ανυψωτικά μέσα κατά την έννοια της παρούσης οδηγίας νοούνται τα μεταλλικά συρματόσχοινα, οι αλύσεις από κυλινδρικό χάλυβα και οι αρπάγες οι προοριζόμενες για εργασίες ανυψώσεως και μετακινήσεως υλικών.   Άρθρο 2  1. Τα Κράτη μέλη δεν δύνανται να απαγορεύουν ή να περιορίζουν, για λόγους που αφορούν την πιστοποίηση, τη σήμανση ή τη διάθεση στην αγορά ανυψωτικών μέσων που προβλέπονται από το άρθρο 1, αν τα μέσα αυτά είναιεφοδιασμένα με πιστοποίηση και  σήμανση που είναι σύμφωνες με τις προδιαγραφές οι οποίες αναφέρονται στο παράρτημα.  2. Εν τούτοις, εάν ένα Κράτος μέλος διαπιστώσει ότι τα χαρακτηριστικά, ιδίως τα κατώτατα απαιτητά, ενός ανυψωτικού μέσου δεν είναι σύμφωνα με εκείνα που αναφέρονται στην πιστοποίηση, δύναται να αναστείλει τη διάθεση στην αγορά του ανυψωτικού αυτού  μέσου. Ενημερώνει αμέσως περί τούτου τα λοιπά Κράτη μέλη και την Επιτροπή αναφέρον τους λόγους της αποφάσεώς του.  Αν ένα Κράτος μέλος αμφισβητεί το βάσιμο του μέτρου του προβλεπομένου ανωτέρω, τα ενδιαφερόμενα Κράτη μέλη προσπαθούν να ρυθμίσουν τη διαφορά.  Η Επιτροπή τηρείται ενήμερη. Προβαίνει, εφόσον παρίσταται ανάγκη, στις απαιτούμενες διαβουλεύσεις με σκοπό να εξευρεθεί λύση.   Άρθρο 3  Τα Κράτη μέλη δύνανται να απαιτήσουν όπως, στο έδαφός τους, κατά την προσφορά και την πώληση στον τελικό καταναλωτή, οι πιστοποιήσεις και οι σημάνσεις που προβλέπονται από την παρούσα οδηγία διατυπώνονται υπό μορφή συμβόλων που είναι αποδεκτά  διεθνώς ή στις εθνικές τους γλώσσες.   Άρθρο 4  1. Συνιστάται επιτροπή για την προσαρμογή στην τεχνολογική πρόοδο των οδηγιών που αποσκοπούν στην εξάλειψη των τεχνικών εμποδίων στις συναλλαγές στον τομέα των ανυψωτικών μηχανημάτων και μέσων αποκαλουμένη εφεξής "επιτροπή", αποτελουμένη από  εκπροσώπους των Κρατών μελών και προεδρευομένη από έναν εκπρόσωπο της Επιτροπής.  2. Η επιτροπή συντάσσει τον εσωτερικό της κανονισμό.  3. Οι αναγκαίες τροποποιήσεις για την προσαρμογή στην τεχνολογική πρόοδο των διατάξεων του παραρτήματος αποφασίζονται σύμφωνα με τη διαδικασία την προβλεπομένη στο άρθρο 5.   Άρθρο 5  1. Σε περίπτωση που γίνεται μνεία της διαδικασίας της καθοριζομένης από το παρόν άρθρο, η επιτροπή συγκαλείται υπό του προέδρου της, είτε με δική του πρωτοβουλία είτε κατόπιν αιτήσεως εκπροσώπου ενός Κράτους μέλους.  2. Ο εκπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της επ' αυτού του σχεδίου εντός προθεσμίας που δύναται να καθορίσει ο πρόεδρος αναλόγως προς το επείγον του θέματος.  Αποφαίνεται με πλειοψηφία σαράντα μιας ψήφων. Οι ψήφοι των Κρατών μελών σταθμίζονται όπως προβλέπεται από το άρθρο 148 παράγραφος 2 της συνθήκης. Ο πρόεδρος δεν λαμβάνει μέρος στην ψηφοφορία.  3. α) Η Επιτροπή θεσπίζει τα προτεινόμενα μέτρα όταν είναι σύμφωνα με τη γνώμη της επιτροπής.  β) Εφόσον τα προτεινόμενα μέτρα δεν συμφωνούν με τη γνώμη της επιτροπής, ή ελλείψει γνώμης, η Επιτροπή της Κοινότητος υποβάλλει χωρίς καθυστέρηση στο Συμβούλιο πρόταση σχετική με τα μέτρα που θα πρέπει να ληφθούν. Το Συμβούλιο αποφασίζει δι' ενισχυμένης  πλειοψηφίας.  γ) Αν μετά τη λήξη προθεσμίας τριών μηνών αφότου επελήφθη του θέματος το Συμβούλιο τούτο δεν έχει αποφασίσει, τα προτεινόμενα μέτρα θεσπίζονται από την Επιτροπή.   Άρθρο 6  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 7  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 19 Νοεμβρίου 1973.  Για το Συμβούλιο Ο Πρόεδρος Ib FREDERIKSEN    ΠΑΡΑΡΤΗΜΑ   1. Γενικές διατάξεις  1.1. Κάθε τμήμα των καλωδίων ή των αλύσεων καθώς και κάθε αρπάγη πρέπει να φέρει σήμα ή, αν η σήμανση δεν είναι δυνατή, πλακίδιο ή δακτύλιο σταθερόν, με τις ενδείξεις του κατασκευαστού ή του εγκατεστημένου εντός της Ευρωπαϊκής  Οικονομικής Κοινότητος εντολοδόχου αυτού και τον αριθμό της σχετικής πιστοποιήσεως (βλέπε σημεία 2.1, 3.1 και 4.1).  1.2. Ο κατασκευαστής ή ο εντολοδόχος του ο εγκατεστημένος εντός της Ευρωπαϊκής Οικονομικής Κοινότητος βεβαιώνει ότι μεταλλικά καλώδια και αλύσεις, οιουδήποτε μήκους, καθώς και κάθε αρπάγη ανταποκρίνονται στα χαρακτηριστικά τα αναφερόμενα στις  πιστοποιήσεις (βλέπε σημεία 2.1, 3.1 και 4.1).   2. Διατάξεις που αφορούν τα μεταλλικά καλώδια (συρματόσχοινα)  2.1. Ο κατασκευαστής ή ο εντολοδόχος του ο εγκατεστημένος εντός της Ευρωπαϊκής Οικονομικής Κοινότητος πρέπει να χορηγεί για κάθε καλώδιο πιστοποίηση που να περιλαμβάνει τουλάχιστον τις  ακόλουθες ενδείξεις:  α) υποχρεωτικές ενδείξεις:  - το όνομα και η διεύθυνση του κατασκευαστού ή του εγκατεστημένου εντός της Ευρωπαϊκής Οικονομικής Κοινότητος εντολοδόχου του.  - η ονομαστική διάμετρος του καλωδίου.  - η μάζα ανά μέτρο μήκους.  - είδος και φορά πλέξεως του καλωδίου (δεξιά ή αριστερή φορά πλέξεως, συνεχής, εναλλασσομένη, σταυρωτή πλέξη κλπ),  - το βήμα της πλέξεως,  - η κατασκευή (σύνθεση του καλωδίου, είδος και σύνθεση του πυρήνος του καλωδίου, αριθμός ινών, αριθμός κλώνων)- επισυνάπτεται το διάγραμμα της διατομής με τα αριθμητικά δεδομένα,  - τα χαρακτηριστικά του χάλυβος (κατηγορίες ή ποιότητες),  - η ονομαστική αντοχή των ινών κατά τη δοκιμή θραύσεως δι' εφελκυσμού,  - η πραγματική ελαχίστη αντοχή του καλωδίου κατά τη δοκιμή θραύσεως δι' εφελκυσμού,  - διευκρινήσεις ως προς το είδος της προστασίας κατά της εσωτερικής και εξωτερικής διαβρώσεως (σε περίπτωση ψευδαργυρώσεως πρέπει να σημειούται η ποιότης της ψευδαργυρώσεως),   πιστοποίηση ότι το καλώδιο αποτελείται από ένα μόνο τεμάχιο και ότι έχει τα αυτά χαρακτηριστικά καθ' όλο το μήκος του,  - διευκρινήσεις ως προς τη φύση και τις μεθόδους των δοκιμών θραύσεως δι' εφελκυσμού, στρέψεως και κάμψεως καθώς και το αποτελέσματά τους.  - τα όρια θερμοκρασίας εντός των οποίων επιτρέπεται η χρησιμοποίηση του καλωδίου,  - οδηγίες συντηρήσεως και επιβλέψεως- β) προαιρετική ένδειξη:  - αν το καλώδιο κατασκευάζεται σύμφωνα με εθνικό ή διεθνές πρότυπο, γίνεται μνεία του προτύπου.   3. Διατάξεις περί των αλύσεων από χάλυβα κυκλικής διατομής  3.1. Ο κατασκευαστής ή ο εντολοδόχος του ο εγκατεστημένος εντός της Ευρωπαϊκής Οικονομικής Κοινότητος πρέπει να χορηγεί δια κάθε άλυσο πιστοποίηση με τις ακόλουθες ενδείξεις:  α) υποχρεωτικές ενδείξεις:  - το όνομα και η διεύθυνση του κατασκευαστού ή του εντολοδόχου του του εγκατεστημένου εντός της Ευρωπαϊκής Οικονομικής Κοινότητος,  - τα χαρακτηριστικά της αλύσου (ονομαστικό μήκος και πλάτος του κρίκου και οι μέγιστες ανοχές, διάμετρος του κυλινδρικού χάλυβος, άλυσος βαθμονομημένη ή μη- επισυνάπτεται διάγραμμα δύο τουλάχιστον κρίκων με τις βασικές διαστάσεις,  - το μήκος της παραδιδομένης αλύσου,  - η μάζα ανά μέτρο μήκους,  - η μέθοδος συγκολλήσεως των κρίκων (με σφυρηλάτηση ή ηλεκτροκόλληση),  - το φορτίο δοκιμής που εφαρμόζεται στο σύνολο της αλύσου μετά τη θερμική επεξεργασία,  - η ελαχίστη πραγματική αντοχή της αλύσεως κατά τη δοκιμή θραύσεως δι' εφελκυσμού σε θερμοκρασία περιβάλλοντος,  - η ελαχίστη πρακτική αντίσταση της αλύσεως κατά τη δοκιμή θραύσεως δι' εφελκυσμού στη θερμοκρασία χρήσεως,  - η αναλογική επιμήκυνση κατά τη δοκιμή θραύσεως δι' εφελκυσμού,  - τα χαρακτηριστικά του υλικού της αλύσου (παραδείγματος χάρη, κατηγορία ή ποιότης),  - ο τύπος της θερμικής επεξεργασίας που εφαρμόζεται και που ενδεχομένως θα εφαρμοσθεί μεταγενεστέρως από τον κατασκευαστή ή από μία ειδικευμένη επιχείρηση,  - διευκρινήσεις ως προς τη φύση και τις μεθόδους των δοκιμών εφελκυσμού και των αποτελεσμάτων τους,  - τα όρια θερμοκρασίας εντός των οποίων επιτρέπεται η χρησιμοποίηση της αλύσου,  - οδηγίες συντηρήσεως και επιβλέψεως- β) προαιρετικές ενδείξεις:  - αν η άλυσος έχει κατασκευασθεί σύμφωνα με εθνικό ή διεθνές πρότυπο, γίνεται μνεία αυτού του προτύπου,  - η ένδειξη "για κάθε θερμική επεξεργασία συμβουλεύεσθε τον κατασκευαστή ή τον εντολοδόχο του", αν πρόκειται για άλυσο που έχει υποστεί ειδική θερμική επεξεργασία.  3.2. Ένας κρίκος ανά είκοσι τουλάχιστον ή ένας κρίκος ανά μέτρο   επιλέγεται το μικρότερο εκ των δύο αυτών διαστημάτων   πρέπει να φέρει κατά τρόπο ευανάγνωστο και ανεξίτηλο σήμα ποιότητος εθνικής ή διεθνούς χρήσεως. Τα σήματα πρέπει να έχουν τις  ακόλουθες διαστάσεις:   "" ID="1">Μέχρι 12,5 συμπεριλαμβανομένων> ID="2">3"> ID="1">Άνω των 12,5 μέχρι 26 συμπεριλαμβανομένων> ID="2">4,5"> ID="1">Άνω των 26> ID="2">6">  4. Διατάξεις που αφορούν τις αρπάγες (γάντζους)  4.1. Ο κατασκευαστής ή ο εγκατεστημένος εντολοδόχος του στην Ευρωπαϊκή Οικονομική Κοινότητα πρέπει να παραδίδει για κάθε παρτίδα αρπαγών ή κατόπιν αιτήσεως του χρησιμοποιούντος, μία πιστοποίηση που να  περιλαμβάνει τις ακόλουθες ενδείξεις τουλάχιστον:  α) υποχρεωτικές ενδείξεις:  - το όνομα και τη διεύθυνση του κατασκευαστού ή του εντολοδόχου του του εγκατεστημένου στην Ευρωπαϊκή Οικονομική Κοινότητα,  - το είδος της αρπάγης,  - τα χαρακτηριστικά των διαστάσεων,  - αν πρόκειται για αρπάγη που ανταποκρίνεται σε εθνικά ή διεθνή πρότυπα, πρέπει να αναγράφεται ο αριθμός αναγνωρίσεως,  - όταν η αρπάγη δεν είναι κατασκευασμένη σύμφωνα με εθνικό ή διεθνές πρότυπο:  - το φορτίο που προκαλεί κάμψη της αρπάγης μέχρις αδυναμίας συγκρατήσεως του φορτίου ή το φορτίο θραύσεως (ο κατασκευαστής πρέπει να διευκρινίζει αν πρόκειται περί κάμψεως ή περί θραύσεως),  - το μέγιστο φορτίο, καλούμενο φορτίο δοκιμής, που δεν προκαλεί καμία μόνιμη παραμόρφωση,  - τα χαρακτηριστικά του χάλυβος (κατηγορία ή ποιότης),  - το είδος της εφαρμοζομένης θερμικής επεξεργασίας ή εκείνης που θα εφαρμοσθεί ενδεχομένως μεταγενεστέρως από τον κατασκευαστή ή από μία ειδικευμένη επιχείρηση- - διευκρινίσεις ως προς το είδος και τις μεθόδους δοκιμών εφελκυσμού και τα αποτελέσματά τους,  - τα όρια θερμοκρασίας εντός των οποίων επιτρέπεται η χρησιμοποίηση των αρπαγών,  - οδηγίες συντηρήσεως και επιβλέψεως- β) προαιρετική ένδειξη - η ένδειξη "για κάθε θερμική επεξεργασία συμβουλεύεσθε τον κατασκευαστή ή τον εντολοδόχο του", αν πρόκειται για αρπάγες που έχουν υποστεί θερμική επεξεργασία.  4.2. Οι αρπάγες πρέπει να φέρουν κατά τρόπο ευανάγνωστο και ανεξίτηλο σήμα ποιότητος εθνικής ή διεθνούς χρήσεως.